text: 15:49 Ինչո՞ւ են ոստիկանությանն անլուրջ վերաբերվում. լրագրողը՝ ոստիկանապետին 15:48 2019 թվականին ՀՀ ԱԱԾ-ի կարիքների համար 34.1 մլրդ դրամ է հատկացվել. ՀՀ ֆիննախ 15:48 Հարսանիքը եղել է բաց տարածքում, հինգ հոգանոց սեղանների շուրջ. Փաշինյանի հրապարակած տեսանյութի հետքերով 15:47 Իլոն Մասկը հայտարարել է, որ ժամանակն է կիսել Amazon-ը 15:44 Փրկարարները դուրս են բերել Փամբակ գետն ընկած 60–ամյա կնոջը. նրա առողջական վիճակը բավարար է 15:42 Մեր նման երկրի համար մեկ շաբաթով լոքդաունը արժենում է ՀՆԱ-ի մոտ 1,3-1,5 տոկոսը. Արտակ Մանուկյան 15:41 Եղել են որոշ դրվագներ, որ հերքվել են. Տիգրան Կարապետյանը՝ Ապրիլյան պատերազմի միֆերի մասին 15:38 Գագիկ Շամշյանն ապաքինվել է կորոնավիրուսից. թեստի արդյունքը բացասական է 15:32 ՀՀ Պետական անվտանգության գլխավոր վարչությունում կրճատումներ են իրականացվում. ՀՀ ոստիկանապետ 15:30 2019 թվականին ՀՀ ոստիկանության կարիքների համար 68.7 մլրդ դրամ է հատկացվել. ՀՀ ֆիննախ 15:28 Այս կառավարությունը պետությունը փռեց ասֆալտին. ՀՅԴ Բյուրոյի անդամ 15:22 Տեսանկարելիս ու լուսանկարելիս պետք է մարդկանց տեղեկացնել այդ մասին. Շուշան Դոյդոյան 15:20 2019 թվականին ՀՀ ԱԻՆ-ի կարիքների համար 15.1 մլրդ դրամ է հատկացվել. ՀՀ ֆիննախ 15:19 Եթե դեմքը կա, դա անձնական տվյալների հրապարակում չէ, եթե քաղաքացիները բողոքում են, ապա թող դիմակ կրեն. Արմեն Խաչատրյան 15:18 Բելառուսը պատասխանել է «Գազպրոմ»-ին 15:17 Ոստիկանությունը հենց այն մարմինն է, որ ունի իրավաչափ ուժ կիրառելու իրավասություն. «Իմ քայլի» պատգամավոր 15:17 Նիկոլ Փաշինյանը կրկին մետրոյից լուսանկար է հրապարակել այս անգամ՝ անչափահասի 15:12 Պարետատան կողմից իրականացվող կոշտ մեթոդները՝ օրենքով չարգելված մեթոդներով՝ իրավաչափ են. փաստաբանական գրասենյակ 15:10 Լուսանկարների հրապարակման մեջ անձնական տվյալների խախտումներ չկան. Գայանե Աբրահամյան 15:06 Հեղափոխությունից հետո բավական ցցուն փոփոխություններ են տեղի ունեցել հարկերի հավաքագրման առումով. Արտակ Մանուկյան 15:03 Ընթանում է «բնապահպաններն ընդդեմ Տիգրան Ավինյանի» գործով դատական նիստը 11:27 «ԱԱԾ աշխատակիցների» հարսանեկան անակնկալ պարը վարչապետի ֆեյսբուքյան էջում 11:26 Տարբեր հաշվարկներով Հայաստանում հսկայական ստվերային տնտեսություն գոյություն ունի. Փաշինյան 11:19 Ֆիջին իրեն հռչակել է զերծ COVID-19-ից 11:14 Վրաստանում վերջին 24 ժամվա ընթացքում կորոնավիրուսով վարակման ընդամենը չորս նոր դեպք է գրանցվել 11:13 2019-ին գնաճը 0.7 տոկոս է կազմել. ՀՀ փոխվարչապետ 11:06 Կորոնավիրուսից մահացածներից ամենաերիտասարդը 33-ամյա կին է, ամենատարեցը՝ 78-ամյա տղամարդ ՀՀ վարչապետ Նիկոլ Փաշինյանն այցելել է Արարատի մարզ՝ ծանոթանալու գյուղատնտեսական աշխատանքներին: Նրան ուղեկցում են էկոնոմիկայի նախարար Տիգրան Խաչատրյանը, Տարածքային կառավարման եւ ենթակառուցվածքների նախարար Սուրեն Պապիկյանը, Արարատի մարզպետ Գարիկ Սարգսյանը:


source: CulturaX

text: Իտալացի նկարչի կտավները ներկայացվել են հայ արվեստասերներին Հասարակություն 19:3527 Հլս, 2021 Վառ գույներ, դետալներ՝ փայտի, թղթի, գույնի միաձուլում. Հայաստանում կարելի է ծանոթանալ իտալական ժամանակակից արվեստին: Գաֆէսճեան արվեստի կենտրոնում ցուցադրվում են իտալացի արդի նկարիչ Ուգո Նեսպոլոյի կտավները: Արմեն Եսայանց (Գաֆէսճեան արվեստի կենտրոնի ցուցադրությունների գծով տնօրեն) - Այս ցուցադրությունում հետաքրքիր է տեսնել՝ ինչպես է արվեստագետը աշխատում թղթի հետ, թղթային ֆակտուրաներով, հետաքրքիր է՝ ինչպես է գույնը դրանց հետ աշխատում: Իհարկե, ներգրավման տեխնիկան, երբ փայտի կտորներից հավաքվում է կոմպոզիցիան, այն գալիս է ավելի հին շրջանի արվեստագետներից: Այն կարծես հենց իտալական արվեստին հատուկ բան է: Նեսպոլոյի գործերը Հայաստանում ներկայացվում են առաջին անգամ: Ցուցահանդեսի անունն է՝ «Ծաղկաքաղ», կամ, ինչպես կասեն իտալացիները՝ «Ֆլորիլեջիո»: Արվեստագետի տարբեր շրջաններում արված 22 աշխատանքներն են: Արմեն Եսայանց - Կարծես ծաղկած գույներով շատ վառ գույներով ցուցադրություն է, բայց դա մակերեսային է: Եթե ուսումնասիրում ես Նեսպոլոյի ցուցադրությունը՝ արտեպովեռա, պոպարտին, դրանց բոլորին առնչվող շերտեր կան: Ցուցադրությունը կազմակերպվել է Իտալիայի դեսպանատան հետ համագործակցությամբ: Այն դիտել է նույնիսկ նկարների հեղինակը՝ առցանց տարբերակով, տպավորվել է: Հայաստանում ցանկացողները նկարները կարող են ուսումնասիրել ոչ առցանց՝ մինչեւ հոկտեմբերի 3-ն այցելելով ուրբաթ, շաբաթ, կիրակի օրերին:


text: Անցած մեկ օրում ռուս սակրավորները ականազերծել են մոտ 12 հա տարածք | Հինգշաբթի շաբաթաթերթ Անցած մեկ օրում ռուս սակրավորները ականազերծել են մոտ 12 հա տարածք ՌԴ պաշտպանության նախարարությունից հայտնում են, որ ռուս սակրավորները շարունակում են տեղանքի ականազերծման աշխատանքները Լեռնային Ղարաբաղում ռուս խաղաղապահների պատասխանատվության գոտում, մասնավորապես Ստեփանակերտի օդանավակայանի տարածքում, տների ու դրանից հարակից տարածքներում: Անցած մեկ օրում ականազերծվել է մոտ 12 հա տարածք, 130 շինություն: Հայտանբերվել եւ վնասազերծվել է 172 պայթունավտանգ առարկա: Ընդհանուր առմամբ Լեռնային Ղարաբաղում ականազերծվել է 150 հա-ից ավելի տարածք, մոտ 32 կմ ճանապարհ: Հայտնաբերվել է ու վնասազերծվել 4760 պայթունավտանգ առարկա:


text: 2018-08-18 11:48:00 Հայաստանի ե իրավաբանների հայկական ասոցիացիայի նախագահ, փաստաբան Կարեն Զադոյանը Facebook-ի իր էջում տեղեկացնում է, թե ինչ է անցումային արդարադատությունը: «Հայաստանում անցումային արդարադատության ներդրման ռազմավարությունը, ակնկալվող արդյունքները եւ հնարավոր ռիսկերը քննարկելու համար մի քանի օր առաջ արդարադատության նախարար Արտակ Զեյնլայանի հետ ունեցած աշխատանքային քննարկման ընթացքում առաջարկել եմ առաջիկայում կազմակերպել քաղաքացիական հասարակություն - կառավարություն ձեւաչափով համաժողով: Քանի որ երեկ կայացած հանրահավաքի ընթացքում վարչապետ Նիկոլ Փաշինյանը կարեւորեց Հայաստանում անցումային արդարադատության ներդրումը, ցանկանում եմ սույն գրառմամբ ներկայացնել Իրավաբանների հայկական ասոցիացիայի փորձագիտական թիմի կողմից պատրաստած հակիրճ տեղեկատվական տեղեկանքը անցումային արդարադատության վերաբերյալ. Հակիրճ տեղեկանք անցումային արդարադատության վերաբերյալ Հասկացությունը եւ ընդհանուր նկարագիրը. Անցումային արդարադատությունը դատական եւ ոչ դատական, ֆորմալ եւ ոչ ֆորմալ, պատժողական եւ վերականգնող միջոցառումների համալիր է, որը կիրառվում է այն երկրներում, որոնք դուրս են գալիս ռազմական բնույթ ունեցող կոնֆլիկտային իրավիճակից կամ ռեպրեսիվ ռեժիմից` առաջացած հսկայածավալ վնասը հատուցելու եւ խաղաղություն ու համերաշխություն հաստատելու նպատակով: Անցումային արդարադատության հիմքում ընկած է Մարդու իրավունքների համընդհանուր հռչակագիրը, ինչպես նաեւ ՄԱԿ-ի կանոնադրությունը: Անցումային արդարադատությունը չի կարող համարվել արդարադատության իրականացման հստակ եւ «փափուկ» ձեւ: Այն համարվում է արդարադատության հասնելու մոտեցումների հանակարգ: Անցումային արդարադատություն կիրառելու անհրաժեշտություն առաջանում է այն երկրներում, որտեղ ճնշումների եւ կոնֆլիկտային իրավիճակների արդյունքում մարդու իրավունքների բազմաթիվ եւ պարբերաբար կրկնվող խախտումներն այնքան լուրջ են եւ մեծաթիվ, որ արդարադատության սովորական համակարգը ի զորու չէ ապահովել համարժեք լուծումներ: Հարկ է նշել, որ նման խախտումները պետք է ոտնձգեն մարդկանց քաղաքական եւ քաղաքացիական իրավունքների դեմ: Անցումային արդարադատությունը հիմնվում է տուժողներին հասցված վնասի փոխհատուցման վրա: Այդպիսով՝ մարդը, այս դեպքում՝ տուժողը եւ նրա արժանապատվությունը դիտվում են որպես առաջնահերթություն, եւ ձեռնարկվում են համապատասխան միջոցներ զերծ պահելու մարդկանց սեփական իշխանությունների չարաշահումներից եւ ապահովելու վերջիններիս անվտանգությունը: Անցումային արդարադատության մասին խոսելիս պետք է նախեւառաջ պարզել՝ արդյո՞ք պետությունը գտնվում է անցումային փուլում, թե՞ ոչ: Հարցը կայանում է նրանում, թե արդյո՞ք ընձեռնվել է հնարավորություն լուծելու ծանր կամ կոպիտ բնույթ ունեցող խախտումները, անգամ եթե այդպիսի հնարավորությունը սահմանափակ է: Այդպիսի հնարավորություններն ամենից հաճախ ծագում են խաղաղ գործընթացներում, որոնք ուղղված են լուծելու ռազմական բախումները, երբ օրինակ՝ բանակցող կողմերը կարող են վեճի լուծման համաձայնության մեջ ներառել արդարադատությանը վերաբերող մի շարք հարցեր: Այդ հարցերը կարող են արտահայտել քաղաքացիական հասարակության եւ տուժածների խմբերի պահանջները, որոնք զբաղվում են արդարադատության հարցերով: Այդպիսի օրինակների թվին են դասվում Կոլումբիան, Գվատեմալան, Սալվադորը, Սիերա-Լեոնեն, Կոնգոյի դեմոկրատական հանրապետությունը, Լիբերիան, Հարավային Սուդանը, Ֆիլիպինները, Նեպալը եւ այլ երկրներ: Այս երկրներից մի քանիսում ռամզական կոնֆլիկտը ուղեկցվում էր նաեւ երկրում տիրող ռեպրեսիվ ռեժիմի հետ: Անցումային արդարադատության նպատակը. Անցումային արդարադատության նպատակները կարող են բազմաթիվ լինել կախված իրավիճակից, սակայն հիմնական նպատակը կայանում է նրանում, որ հարգվի առանձին անձանց արժանապատվության իրավունքը, վերացվեն անձանց իրավունքների խախտումները եւ կանխարգելիչ միջոցներ ձեռնարկվեն դրանց հետագա կրկնությունը բացառելու համար: Արդյունքում պետք է վերականգնվի արդարությունը, խաղաղություն հաստատվի հասարակության եւ իշխանությունների միջեւ, ինչպես նաեւ վերականգնվի հասարակական վստահությունը պետության հանդեպ: Կարելի է ասել, որ անցումային արդարադատությունը նպատակ է հետապնդում ստեղծել հաշվետու ինստիտուտներ, որոնց գոյության եւ գործունեության շնորհիվ կվերկանգնվի սոցիալական վստահությունը: Բացի այդ, այն միտված է ավելի մատչելի դարձնել արդարադատությունը խոցելի եւ հանցագործությունից տուժած անձանց համար: Անցումային արդարադատության ղեկավար սկզբունքները. Համապարփակություն: Անցումային արդարադատության միջոցները առավել արդյունավետ են, երբ դրանք փոխլրացնում են միմյանց անցումային արդարադատության ռազմավարության շրջանակներում: Յուրաքանչյուր միջոց ընտրելիս անհրաժեշտ է հաշվի առնել դրա արդյունավետությունը կոնկրետ իրավիճակի վրա, տեղական առաջնահերթությունները, սահմանափակումները եւ հնարավորությունները: Թափանցիկություն, անկախություն եւ անաչառություն: Անցումային արդարադատության միջոցները պետք է ընդունվեն որպես իրավաչափ նախեւառաջ տուժողների եւ, ընդհանուր առմամբ, ամբողջ հասարակության կողմից: Պետական հաստատությունների նկատմամբ վստահության ցածր մակարդակը շատ հաճախ հանդիպում է այն հասարակություններում, որոնք ժառանգել են դաժան վերաբերմունք իշխանությունների կողմից: Անցումային արդարադատության միջոցները պետք է մշակվեն եւ ներդրվեն այնպես, որպեսզի ցույց տրվի, որ դրանք անկախ են լինելու քաղաքական մանիպուլացիայից եւ արտաքին միջամտությունից, արդար եւ հավասար են վերաբերվելու բոլոր կողմերին եւ բաց են լինելու հանրային վերահսկողության համար: Առանց այս կառուցվածքային երաշխիքների քիչ հավանական է, որ հասարակությունը կստահի նշյալ ինստիտուտներին, իր գործընթացներին եւ եզրակացություններին: Դա կարող է հանգեցնել իշխանության նկատմամբ վստահության վերականգնման անհնարինության եւ վնասել հաշտության հաստատման հնարավորությանը, կամ էլ նոր վեճի առիթ լինել: Խորհրդատվական եւ ակտիվ մասնակցություն: Խորհրդատվությունը շահագրգիռ կողմերի լայն շրջանակի հետ խիստ կարեւոր են անցումային արդարադատության մշակման եւ ներդրման գործում: Շահագրգիռ անձինք կարող են ներառել փոքրամասնությունների խմբեր, սփյուռքի ներկայացուցիչներ, անձինք, որոնք գտնվում են իշխանությունից դուրս, տեղական ինքնակառավարման մարմիններ, խոցելի խմբեր, ինչպիսիք են՝ կանայք, երիտասարդները, էթնիկական փոքրամասնությունները, տուժողները եւ այլն: Գենդերային ներգրավումը: Գենդերային պատկերացումները պետք է ինտեգրվեն անցումային արդարադատության բոլոր նախաձեռնություններում: Գենդերային արդարության ապահովումը նշանակում է ոչ միայն սեռական եւ գենդերային բռնության անպատժելիության վերացման եւ կանխման հնարավորություն, այլ նաեւ մարդու իրավունքների խախտումների եւ չարաշահումների փոխհատուցման հավասար մատչելիության ապահովում հետբախումնային բարեփոխումների շրջանակներում: Պայմանավորվածություն համատեքստից: Անցումային արդարադատության ձեռնարկված միջոցները պետք է համապատասխանեն մշակութային, դատական, իրավական եւ տնտեսական համատեքստին: Դրանց ձեւավորումը պետք է կատարվի այնպես, որ համարժեք լինի մի կողմից չարաշահումների եւ խախտումների ծավալին ու բնույթին, մյուս կողմից տուժողների առաջնահերթություններին եւ պահանջներին: Փոխհամագործակցություն քաղաքացիական հասարակության հետ: Քաղաքացիական հասարակության խմբերը հաճախ հանդիսանում են այն գործընկերները, որոնք աջակցում են արդարությանն ու հաշվետվողականությանը, անցումային արդարադատության հարցերի վերաբերյալ իրազեկմանը, նոր պետականության ձեւավորմանը եւ մարդու իրավունքների նկատմամբ հետեւողականության զարգացմանը, բարեփոխումների գործընթացների վերապատրաստմանը: Այն դեպքերում, երբ կառավարությունները այդքան էլ պատրաստակամ չեն անցումային արդարադատությանը ներգրավվելու հարցում, քաղաքացիական հասարակության կազմակերպությունները կարող են առաջնորդել գործընթացներ՝ կառավարություններին իրենց համապատասխան պարտավորությունների մասին հիշեցնելով, ինչպես նաեւ նպաստել ճշմարտությունների ոչ պաշտոնական փնտրտուքներին, ինչպիսիք են՝ քաղաքացիների հանձնաժողովները, արվեստի ցուցադրությունները կամ այլ գեղարվեստական արտահայտչամիջոցները բռնության եւ դաժան վերաբերմունքի պատմության առնչությամբ, որոնք աշխատում են համայնքների հետ նպաստելու հաշտեցման ավանդական գործընթացներիին: Վնաս չպատճառելը: Անվտանգ միջավայրը որոշիչ նշանակություն ունի անցումային արդարադատության գործընթացների համար: Չնայած այն հանգամանքին, որ լրիվ եւ ամբողջական անվտանգությունը կարող է պահանջել երկարաժամկետ համակարգային բարեփոխումներ, կարեւոր է հաշվի առնել տուժողների, վկաների, փաստաբանների, դատախազների, դատավորների, կոմիսարների եւ անցումային արդարադատության աշխատակիցների անվտանգությունը: Պետք է հաշվի առնել, որ մասնակիցների անվտանգությունը չի կարող ապահովվել եւ թափանցիկ լինել, որպեսզի բոլոր նրանք, ովքեր հարաբերվում են անցումային արդարադատության գործընթացներին հստակ պատկերացնեն հնարավոր ռիսկերը: Ակնկալիքների կառավարում: Անցումային արդարադատության մեխանիզմները իրենից ներկայացնում են գործիքների մի ամբողջ համակարգ, որոնք կարող ենք օգնել բավարարել անցումային շրջանում գտնվող հասարակությունների պահանջմունքները: Այնուամենայնիվ անցումային արդարադատությունը չի համարվում հասարակության բոլոր պահանջմունքների եւ խնդիրների լուծման միջոց: Ուստի՝ կարեւոր է կառավարել դրա հետ կապված ակնկալիքները, կապված նրա հետ, թե ինչպես են գործելու արդարադատության մեխանիզմները եւ ինչ պետք է ակնկալել դրանց գործադրումից: Դա կնպաստի անցումային արդարադատության նպատակների առավելագույն իրագործմանը: Անցումային արդարադատության կիրառման մեխանիզմները եւ խոչընդոտները. Ոչ միշտ է հաջողվում վեճի լուծմամբ հասնել անցումային արդարադատության նպատակների իրականացմանը: Այսպես Կոնգոյի դեմոկրատական հանրապետությունը տեւական ժամանակ գտնվել է բռնապետական կարգերի տակ: 1996-1997 թվականների ազատագրման պատերազմի, ինչպես նաեւ 1998 թվականին բռնկված պատերազմի զոհերի թիվը գնահատվում է մոտ 3-ից 4 միլիոն՝ չհաշված բռնապետ Մաբուտոյի իշխանությունից տուժած անձանց թիվը: Ինչպես հետագայում արձանագրվեց 2007թվականի 12-14 հունիսին Կինշասայում տեղի ունեցած Զինաթափման, զորացրման եւ վերաինտեգրման 2-րդ միջազգային կոնֆերանսի ժամանակ անցումային արդարադատությունը անարդյունավետ կիրառվեց, եւ այդ անարդյունավետությունը կապում էին այն հանգամանքի հետ, որի վեճի լուծման համար առաջնահերթությունը տրվել էր զինաթափման գործընթացին եւ որպեսզի կարողանան զինաթափեն, զորացրեն եւ վերաինտեգրեն վեճի 330 հազարի հասնող մասնակիցների, ստիպված էին անպատժելիության երաշխիքով ապահովել դաշտային հրամանատաներին: Ավելին՝ աշխատանքների էին տարվում նրանց ոչ միայն վերաինտեգրելու ուղղությամբ, այլ նաեւ իրենց սոցիալական կարգավիճակը բարձրացնելու՝ խթանելու համար իրենց ենթակայության տակ գտնվող խմբավորումների արագ զորացրումն: Ինչ վերաբերում է արդարադատությանը, ապա այն չհասավ իր նպատակին, քանի որ Միջազգային քրեական դատարանը այդ դեպքերի առնչությամբ մեղավոր ճանաչեց ընդհամենը մեկ անձի: Այս պայմաններում ընտրված միջոցները ոչ միայն չծառայեցին անցումային արդարադատության, այլ նաեւ խոչընդոտ հանդիսացան հանցագործությունների քննման եւ բացահայտման գործում: Նման իրավիճակը տուժած անձանց մոտ կարող է ձեւավորել անարդարության զգացում, քանի որ վերջիններիս համար ակնհայտ է, որ միջազգային հանրությունը ոչ միայն երաշխավորում է հանցագործների անպատժելիությունը, այլ նաեւ միջոցներ չի խնայում հանցագործների վերաինտեգրման համար՝ թույլատրելով նրանց զբաղեցնել պատասխանատու պաշտոններ վերակազմակերպվող պետական անվտանգության մարմիններում՝ միեւնույն ժամանակ ի վիճակի չլինելով փոխհատուցել հանցագործությունից տուժած անձանց պատճառված վնասը: Այս եւ նմանատիպ օրինակները ցույց են տալիս, որ անցումային արդարադատությունը միշտ չէ, որ ապահովում է բոլոր խնդիրների լուծումը հետբախումնային իրավիճակներում եւ այն կարող է մի շարք խոչընդոտների բախվել կապված երկրի ներքին կամ միջազգային իրավիճակով: Այդ իսկ պատճառով յուրաքանչյուր կոնկրետ դեպքում պետք է քննարկել նշված մեխանիզմի կիրառման արդյունավետությունը եւ խելամտությունը՝ համադրելով այն միջազգային նորմերի եւ հատկապես պատժիչ արդարադատության միջոցների հետ»:


text: Արցախի նախագահների դիմումի քննարկումը «դուրս է ՀՀ դատախազության լիազորությունների տիրույթից» - Incofom.am #արթուր_դավթյան #դատախազություն #ռոբերտ_քոչարյան #բակո_սահակյան #արկադի_ղուկասյան 14:23 - 8/մայիսի/2019 Հայաստանի Հանրապետության գլխավոր դատախազությունը պարզաբանում է տարածել ՀՀ երկրորդ նախագահ Ռոբերտ Քոչարյանին կալանքից ազատելու մասին Բակո Սահակյանի եւ Արկադի Ղուկասյանի դիմումի վերաբերյալ: «ՀՀ գլխավոր դատախազությունում 2019 թվականի մայիսի 7-ին ստացվել է Արցախի Հանրապետության Նախագահ Բակո Սահակյանի եւ Արցախի Հանրապետության երկրորդ Նախագահ Արկադի Ղուկասյանի դիմումը Ռոբերտ Քոչարյանի նկատմամբ կիրառված խափանման միջոց կալանավորումը փոփոխելու մասին: Քանի որ տվյալ քրեական գործը ներկայումս գտնվում է Երեւան քաղաքի ընդհանուր իրավասության դատարանում, ՀՀ դատախազությունը տվյալ քրեական գործով վարույթն իրականացնող մարմինը չէ, հետեւաբար Նախագահների կողմից ՀՀ գլխավոր դատախազին հասցեագրված դիմումի քննարկումը ներկա փուլում դուրս է ՀՀ դատախազության լիազորությունների տիրույթից»:


text: Հուլիսի 20-ից «Դատալեքս» տեղեկատվական պորտալում գրեթե չեն թարմացվում տեղեկությունները, թե այդ օրվա դրությամբ ինչ գործեր են մուտքագրվել դատարաններ: Հուլիսի 20-ին միայն մի քանի քրեական գործ է մուտքագրվել համակարգ, իսկ մուտքագրված քաղաքացիական գործերը համարներ չունեն: Վարչական գործերով ընդհանրապես մուտքագրված տվյալներ չկան: «Հետք»-ի աղբյուրի փոխանցմամբ Ազգային անվտանգության ծառայությունում (ԱԱԾ) քրեական գործ է հարուցվել, որը վերաբերում է դատավորներին գործերի մակագրմանը: Առգրավվել են Վերաքննիչ քրեական դատարանի մի քանի համակարգիչները: Դա է պատճառը, որ «Դատալեքս» տեղեկատվական պորտալում տեղեկատվությունը չի թարմացվում: Աղբյուրի փոխանցմամբ ԱԱԾ-ն այդ մասին այսօր հաղորդագրություն կտարածի:


text: Շաբաթվա ընթացքում 115 հրդեհ է գրանցվել ՀՀ մարզերի եւ Երեւանի խոտածածկ տարածքներում | ԱՐՄԵՆՊՐԵՍ Հայկական լրատվական գործակալություն 10:35, 18 Սեպտեմբեր, 2020 ԵՐԵՎԱՆ, 18 ՍԵՊՏԵՄԲԵՐԻ, ԱՐՄԵՆՊՐԵՍ: Սեպտեմբերի 12-18-ն ընկած ժամանակահատվածում ԱԻՆ ՓԾ Ճգնաժամային կառավարման ազգային կենտրոնը 115 ահազանգ է ստացել հանրապետության տարբեր խոտածածկ տարածքներում բռնկված մոտ 200 քմ եւ ավելի տարածք ընդգրկող հրդեհների վերաբերյալ: «Արմենպրես»-ին այս մասին հայտնեցին ՀՀ ԱԻՆ տեղեկատվության եւ հասարակայնության հետ կապերի վարչությունից:


text: Հայտատրարություններ Հրապարակված է Տեղի է ունենում Հարավային Կովկասի ընդունում-հանձնում. ե՞րբ տուն կգնան Պուտինի չեկիստները 40 հարց եւ պատասխան Ալբերտ Բաղդասարյան Միացնել մութ ռեժիմը Հրապարակումներ • Oct 13, 2021 Այսօր երեկոյան՝ հոկտեմբերի 13-ին, ոստիկանությունը, զգալի քանակությամբ ուժեր կենտրոնացնելով, խոչընդոտել է Ազգային-Ժողովրդավարական բեւեռի աջակիցների կողմից Ազատության Հրապարակում իրականացվող շուրջօրյա իրազեկման հերթապահությունը եւ հրապարակը լքելու պահանջ ներկայացրել: Նշենք, որ շուրջօրյա իրազեկում իրականացնելու վերաբերյալ օրենքի բոլոր պահանջները կատարվել են, ըստ այդմ ոստիկանության դրսեւորած ոչ իրավաչափ վարքագիծը կրում է իշխանությունների կողմից քաղաքական ճնշում իրականացնելու բնույթ: Անընդունելի ենք համարում ոստիկանության միջոցով քաղաքական հարցեր լուծելու իշխանության գործելաոճը եւ եւս մեկ անգամ կրկնում, որ ազգային-ազատագրական պայքարը նման միջոցներով ճնշելու փորձերը դատապարտված են ձախողման:


text: ԱԱ-2018. Քեյն՝ դուբլ. Անգլիայի հավաքականը հաղթանակ կորզեց ավելացված ժամանակում (տեսանյութ) - Լուրեր Հայաստանից - Թերթ.am Վոլգոգրադում մրցեցին Թունիսի եւ Անգլիայի հավաքաանները: Հանդիպումն ավարտվեց անգլիացիների հաղթանակով՝ 2:1: Մրցավեճի մեկնարկից 11 րոպե անց Հարի Քեյնը մոտ տարածությունից դիպուկ հարվածով բացեց հաշիվը: Խաղակեսի ավարտից 10 րոպե առաջ 11 մետրանոց է նշանակվել անգլիացիների դարպասին. Ֆերջանի Սասին դիպուկ հարվածով հավասարեցրել է հաշիվը:


text: ԱՄՆ ներկայացուցիչների պալատը՝ ընդդեմ «Գորշ գայլերի» ու հօգուտ Արցախի. «Sputnik Արմենիա» - 24 Сентября 2021 - NL ԱՄՆ ներկայացուցիչների պալատը՝ ընդդեմ «Գորշ գայլերի» ու հօգուտ Արցախի. «Sputnik Արմենիա» Պաշտոնական 24.09.2021 19:06 177 ԱՄՆ Կոնգրեսի Ներկայացուցիչների պալատը հավանություն է տվել Պաշտպանության մասին ազգային օրենքում (National Defense Authorization Act) Արցախի հակամարտության ու Թուրքիային դրա մասնակցությանը վերաբերյալ մի շարք փոփոխություններին։ Տեղեկությունը հայտնում է armeniasputnik-ը: Մասնավորապես, դրանցից մեկի համաձայն ԱՄՆ պետքարտուղարը պետք է 180 օրվա ընթացքում Ներկայացուցիչների պալատի արտաքին կապերի կոմիտե ներկայացնի հաշվետվություն՝ մանրամասն տեղեկություններով Արցախին ԱՄՆ օգնության մասին, ներառյալ հումանիտար օգնությունն ու աջակցությունը տնտեսական զարգացմանը: Պետդեպարտամենտը պետք է ներկայացնի ծրագրերի նկարագրությունը եւ դրանց բյուջեն, ինչպես նաեւ ձեռքբերված արդյունքները։ Բացի այդ, Պետդեպարտամենտը պետք է տեղեկացնի, թե ապագայում ինչ ծրագրեր պետք է իրականացնի ԱՄՆ-ի կառավարությունը։ Ավելի վաղ ԱՄՆ կառավարությունը հայտնել էր, որ մտադիր է աջակցել Ղարաբաղի ու Հայաստանի 74 հազար բնակիչների, որոնք տուժել են ղարաբաղյան հակամարտությունից: 2020-ի նոյեմբերին ԱՄՆ պետքարտուղար Մայք Պոմպեոն հայտնել էր, որ ԱՄՆ կառավարությունը որպես մարդասիրական օգնություն Ղարաբաղին 5 մլն դոլար կհատկացնի։ Նոր պետքարտուղար Էնթոնի Բլինկենը 2021 թվականի հունվարին պաշտոնը ստանձնելուց անմիջապես հետո հայտարարեց, որ «աշխատելու է Կոնգրեսի ու USAID-ի, ինչպես նաեւ միջազգային կազմակերպությունների հետ՝ Ղարաբաղի տարածաշրջանը մարդասիրական օգնությունով ապահովելու համար»: Ընդունված մեկ այլ փոփոխությամբ, նույն 180 օրվա ընթացքում պետքարտուղարը պետք է մանրամասն տվյալներ ներկայացնի թուրքական «Գորշ գայլեր» կազմակերպության մասին: Մասնավորապես՝ Պետդեպարտամենտին պետք է ներկայացնել դեպքեր, երբ այդ կազմակերպության գործունեությունը հակասել է ԱՄՆ-ի, դրա դաշնակիցների ու գործընկերների ազգային շահերին։ Պետդեպարտամենտը պետք է ներկայացնի նաեւ վերլուծություն այն մասին, թե արդյո՞ք այդ կազմակերպությունը (ծայրահեղ ազգայնական - խմբ.) ահաբեկչական է համարվում։ Հակառակ դեպքում Պետդեպարտամենտը պետք է մանրամասնորեն հիմնավորի իր կարծիքը։ Հիշեցնենք՝ երեկ Ներկայացուցիչների պալատն ընդունել էր հայտարարություն, որում պահանջվում է անհապաղ ազատ արձակել հայ գերիներին եւ պատանդներին, իսկ ԱՄՆ պաշտպանության նախարարի վրա պարտավորություն է դրվում հաշվետվություն ներկայացնել Ադրբեջանի ռազմական հանցագործությունների, այդ թվում՝ արգելված սպառազինության օգտագործման եւ թուրքական անօդաչու թռչող սարքերում ամերիկյան տեխնոլոգիաների օգտագործման մասին:


text: Փաշինյանը հայտնել է Մեդվեդեւի հետ հանդիպման եւ Պուտինի Հայաստան հավանական այցի մասին 06/03/2019 schedule15:50 ՀՀ վարչապետ Նիկոլ Փաշինյանը, ՏԱՍՍ-ին տված հարցազրույցում, հայտնել է, որ տարվա ընթացքում հանդիպումներ տեղի կունենան ՌԴ նախագահ Վլադիմիր Պուտինի եւ վարչապետ Դմիտրի Մեդվեդեւի հետ: Նա նշել է, որ այս տարի Պուտինի ու Մեդվեդեւի հետ մի քանի անգամ կհանդիպեն, օրինակ՝ Եվրասիական տնտեսական միության շրջանակում: «Բացի այդ, հուսով եմ, որ այս տարի կկայանա Վլադիմիր Վլադիմիրովիչի այցը Երեւան եւ իմ այցը՝ Մոսկվա»,- ասել է Փաշինյանը՝ նշելով, որ այս պահին քննարկվում են ժամկետները:


text: Գավառում նշվեց քաղաքացու օրը ՀՀ Քաղաքացու տոնին նվիրված Գեղարքունիքի մարզային միջոցառումը մարզկենտրոն Գավառ քաղաքի կենտրոնական հրապարակում մեկնարկեց հեծանվավազքով ու ծառատունկով: Միջոցառմանը միացան նաեւ Գեղարքունիքի մարզպետ Գնել Սանոսյանը, Գավառի քաղաքապետ Գուրգեն Մարտիրոսյանը, ԱԺ պատգամավորներ եւ հյուրեր: Հաջորդ միջոցառումը Գավառի մանկական այգում էր, որտեղ տեղի ունեցավ հանրային քննարկում՝ Իրազեկ քաղաքացի խորագրով: Որպես բանախոսներ հանդես եկան Իրազեկ քաղաքացի ՀԿ-ի նախագահ Դանիել Իոննիսյանը, սպորտի եւ երիտասարդության հարցերի նախարար Գաբրիել Ղազարյանը, Գեղարքունիքի մարզպետ Գնել Սանոսյանը, Գավառի փոխքաղաքապետ Գրիգոր Բոշյանը, ԱԺ-ի Իմ քայլը խմբակցության պատգամավորներ, ովքեր պատասխանեցին նաեւ ներկաների հարցերին: Այնուհետեւ Գավառի մարզադպրոցի սաները ներկայացրին սպորտային ցուցադրական ելույթներ: Առանձին տաղավարներով մարզի համայնքները ներկայացան Տես ու համտես» խորագրով մշակութային ու ուտեստային ցուցադրություններով, որի ընթացքում ներկայացվեցին մարզի համայնքների գյուղատնտեսական արտադրանքի տեսականին, ավանդական ու ժամանակակից բազմապիսի ուտեստներ, ճաշատեսակներ եւ այլ կերակուրներ: Միջոցառման հաջորդ կանգառը ԳՊՀ-ն էր, որտեղ տեղի ունեցավ <Իրազեկ ուսանող> խորագրով քննարկում: Օրվա առիթով ցուցադրվեց նարեւ ֆիլմ: Գավառի քաղաքային գրադարոնւմ կազմակերպվել էր հանդում գրողների հետ եւ գրքի քննարկում: Իսկ Լեւոն քալանթարի անվան պետական դրամատիկական թատրոնում կամերային երաժշտական թատրոնի դերասանները ցուցադրեցին <Անկոչ հյուրը> ներկայացումը: Գավառում ՀՀ քաղաքացու օրվան նվիրված միջոցառումները եզրափակվեցին բացօթյա ռոք համերգով, որը կրում էր <Միտքդ վառ պահիր> խորագիրը:


text: Նամականիշ` Նուիրուած «Հայաստան» Համահայկական Հիմնադրամի 20-ամեակին | Yerepouni Daily News Նամականիշ` Նուիրուած «Հայաստան» Համահայկական Հիմնադրամի 20-ամեակին Այսօր տեղի ունեցաւ «Հայաստան» համահայկական հիմնադրամի ստեղծման 20-ամեակին նուիրուած նամականիշի մարման պաշտօնական արարողութիւնը:Այս մասին կը հաղորդէ panorama.am-ը՝ վկայակոչելով «Հայփոստ» ընկերութեան մամուլի ծառայութիւնը: Նամականիշը թողարկած են Փոխարդամիջոցներու եւ կապի նախարարութեան աշխատակազմի ղեկավար Գագիկ Գրիգորեան, «Հայաստան» համահայկական հիմնադրամի տնօրէն Արա Վարդանեան, «Հայփոստ թրասթ մանէյճմընթ»-ի կառավարող տնօրէն Խուան Փապօ Գեչիճեան եւ «Հայփոստ» ՓԲԸ տնօրէնի պաշտօնակատար Հայկ Աւագեան: Նամականիշի վրայ պատկերուած է «Հայաստան» համահայկական հիմնադրամի 20-ամեակի լոկոն, իսկ յաւերժութեան նշան կազմող օղակին մէջ նշուած են այն պետութիւնները, ուր կը գտնուին «Հայաստան» համահայկական հիմնադրամի ներկայացուցչութիւնները, եւ Հայաստանի Հանրապետութեան պետական դրօշը` հայելաձեւ արտայայտմամբ (հիմնադրամի լոկոն): Խորապատկերին վրայ ներկայացուած է աշխարհի քարտէսը, որ կը խորհրդանշէ կապը ամբողջ աշխարհով սփռուած հայութեան եւ «Հայաստան» համահայկական հիմնադրամի միջեւ: Գոյներու երանգները կ'արտայայտեն Հայաստանի Հանրապետութեան պետական դրօշը: Այս տարի «Հայփոստ»-ը սկսած է հայկական այբուբենի տառերը պատկերող նոյնատիպ թողարկումներու նոր շարք` նուիրուած Հայ Գրատպութեան 500-ամեակին եւ առաջին անգամ շրջանառութեան մէջ դրաւ նոր փոսթային վճարման միջոց` նամականիշով ծրար: 2012-ի ընթացքին «Հայփոստ»-ը նաեւ թողարկած է նամականիշներ` նուիրուած Տ.Չուխաջեանի ծնդեան 175-ամեակին, Լ. Զաքարեանի ծննդեան 75-ամեակին, Պ. Պռոշեանի ծննդեան 175-ամեակին: Մօտ օրերս պիտի թողարկուին նամականիշներ` նուիրուած Սայաթ Նովայի ծննդեան 300-ամեակին, Հայաստանը Շախմատի աշխարհի ախոյեան եւ Ողիմպիական ախոյեան դառնալուն առթիւ, ինչպէս նաեւ` նամականիշներով գիրք: Previous articleՀայաստանի Կառավարութեան Եւ IBM Ընկերութեան Միջեւ Համագործակցութեան Պայմանաւորուածութիւն


text: Հայաստան, Արցախում ռազմական գործողությունների դադարեցման մասին համաձայնագրի ստորագրման երկրորդ օրվա իրադարձությունները - JAMnews Նոյեմբերի 12-ին երկրում իրավիճակն առաջին անգամ քննարկել են Հայաստանի նախագահն ու վարչապետը։ «Հայ ազգային կոնգրես» կուսակցությունը, որի առաջնորդը Հայաստանի նախկին նախագահ Լեւոն Տեր-Պետրոսյանն է, իշխանություններին մեղադրել է հայ ժողովրդի դեմ աններելի հանցանք գործելու եւ ներքաղաքական ճգնաժամը հաղթահարելու կամքի բացակայության մեջ։ Վարչապետ Փաշինյանն ուղերձով դիմել է ժողովրդին եւ բացատրել հրադադարի մասին հայտարարության ստորագրման պատճառները։ Օրվա երկրորդ կեսին Երեւանում միանգամից բողոքի երկու ակցիա սկսվեց՝ Արցախի վերաբերյալ Հայաստանի վարչապետ Նիկոլ Փաշինյանի ստորագրած փաստաթղթի դեմ։ Նոյեմբերի լույս 10-ի գիշերը համաձայնագիր է ստորագրվել Հայաստանի, Ադրբեջանի եւ Ռուսաստանի միջեւ Արցախում ռազմական գործողությունների դադարեցման մասին, որոնք սկսվել էին 2020 թ-ի սեպտեմբերի 27-ից։ Այս փաստաթղթի համաձայն՝ Ադրբեջանի վերահսկողության տակ են անցնում Արցախի հարակից տարածքերն, այնտեղ են վերադառնում ադրբեջանցի փախստականները։ Հակամարտության գոտի են մտցվում ռուս խաղաղապահ ուժեր։ Համաձայնագրի ստորագրումը բողոքի մեծ ալիք է առաջացրել Երեւանում, ընդդիմությունը հայտարարել է Արցախը փաստացի Ադրբեջանին հանձնելու մասին, ամբոխն ավերածություններ է արել խորհրդարանի եւ կառավարության շենքերում փաստաթղթի ստորագրման մասին հայտնի դառնալուց անմիջապես հետո։ Հակիրճ նոյեմբերի 12-ի մինչեւ այս ժամը տեղի ունեցած բոլոր իրադարձությունների մասին, եւ թե ինչ է դրանց նախորդել։ Հազարավոր մարդիկ Երեւանի փողոցներում պահանջում են վարչապետի հրաժարականն ու Արցախի մասին համաձայնագրի չեղարկումը «Ես անձամբ եմ պատասխանատվություն կրում այս ամենի համար», — Հայաստանի վարչապետն՝ արցախյան իրավիճակի մասին Վարչապետի եւ նախագահի հանդիպումը Արմեն Սարգսյանն ու Նիկոլ Փաշինյանը քննարկել են իրավիճակը երկրում, հաղորդել են նախագահի աշխատակազմից։ Սակայն հանդիպման մասին որեւէ այլ տեղեկություն չի հաղորդվում։ Իսկ նոյեմբերի 10-ի առավոտյան նախագահը հաղորդել է, որ Արցախի մասին փաստաթղթի ստորագրման մասին իմացել է մամուլից։ Պարզվել է, որ Արմեն Սարգսյանը չի մասնակցել այս հարցի շուրջ քննարկումներին։ Սակայն նա կարծում է, որ արցախյան հակամարտության լուծումը համազգային նշանակություն ունի, հետեւաբար, ցանկացած գործողություն, որոշում, հատկապես՝ փաստաթղթի ստորագրում, պետք է համապարփակ եւ լիարժեք քննարկումների արդյունք լինի։ Այս առնչությամբ նախագահը հայտարարել է, որ անհապաղ քաղաքական խորհրդակցություններ է սկսում «համաժողովրդական շահերի պաշտպանության օրակարգից բխող որոշումների» համաձայնեցման համար. «Հույս ունեմ, որ տասնօրյա ժամկետում մենք կկարողանանք այդպիսի միասնության հասնել»։ Նիկոլ Փաշինյանն Առաջին ալիքի եթերում ելույթ է ունեցել եւ բացատրել ռազմական գործողությունների դադարեցման մասին համաձայնագրի պատճառները։ Նա հայտարարել է, որ գիտակցում է, թե ինչ դառնություն եւ հիասթափություն է առաջացրել այս փաստաթուղթը հայ հասարակությունում։ Սակայն նա նախընտրել է ստորագրել այն՝ ի փրկություն ավելի քան 20 հազար զինվորականների, որոնք հակամարտության գոտում կարող էին շրջափակման մեջ հայտնվել, զոհվել կամ գերեվարվել։ Դա հեշտ որոշում չի եղել, քանի որ, այդ փաստաթուղթը ստորագրելով, Փաշինյանը գիտակցել է, որ այդպիսով խաչ է քաշում սեփական քաղաքական կարիերայի վրա։ Միաժամանակ վարչապետը պնդում է, որ ղարաբաղյան հարցը լուծված չէ, եւ այդ առումով դեռ աշխատանք պետք տարվի. «Սկզբունքային կարեւորություն ունի Ղարաբաղի հարցի վերջնական լուծման եւ Արցախի կարգավիճակի հարցը: Այս մասով մեր անելիքները չեն փոխվում, եւ Արցախի Հանրապետության միջազգային ճանաչումը դառնում է բացարձակ առաջնահերթություն, եւ ըստ էության Արցախի միջազգային ճանաչման համար հիմա կան ավելի ծանրակշիռ փաստարկներ»։ Քննադատություն Հայաստանի նախկին նախագահի կուսակցությունից «Գործող իշխանությունը դեռեւս չի հասկացել, թե ինչպիսի ահավոր փորձանք է բերել Արցախի եւ Հայաստանի գլխին», — հայտարարել է Հայաստանի առաջին նախագահ Լեւոն Տեր-Պետրոսյանի կուսակցությունը։ «Իշխանությունը կտրականապես մերժում է Հայաստանի ներքաղաքական ճգնաժամի հաղթահարման սահմանադրական ճանապարհը եւ, փաստորեն, որդեգրել է առճակատումը խորացնելու դիրքորոշում։ Սա ոչ այլ ինչ է, եթե ոչ իբրեւ-թե իր իսկ դավանած սկզբունքների՝ ժողովրդավարության եւ պառլամենտարիզմի կոպիտ ոտնահարում», — ասված է «Հայ ազգային կոնգրես» կուսակցության հայտարարությունում։ Այսպիսի մեղադրանքով Տեր-Պետրոսյանի կուսակցությունը հանդես է եկել, քանի որ նախօրեին իշխող «Իմ քայլը» խմբակցությունը հրաժարվել է մասնակցել երկրի խորհրդարանում իրավիճակի քննարկմանը։ Դա էր պնդում ընդդիմությունը։ Ազատության հրապարակում հավաքվել են ընդդիմադիր «Հիմնադիր խորհրդարան» արմատական կազմակերպության կողմնակիցները։ Նրանք հայտարարել են, որ պլանավորում են երթ կազմակերպել քաղաքի կենտրոնում, սակայն ոստիկաններն արգելել են երթ անցկացնել, այնուհետեւ ցրել են ցուցարարներին։ Մի քանի մարդ ձերբակալվել է։ Երկրորդ ցույցն անցկացվում էր Մատենադարանի շենքի դիմաց։ Դա 17 կուսակցությունների համատեղ ակցիան էր, որոնք միավորվել էին դեռեւս Արցախի մասին հայտարարության ստորագրումից առաջ եւ պահանջում էին վարչապետի հրաժարականը։ Փաստաթղթի ստորագրումից հետո նրանք պայքարն ավելի կոշտ ձեւաչափով են շարունակում։ Ընդդիմադիր «Բարգավաճ Հայաստան» կուսակցության պատգամավոր Նաիրա Զոհրաբյանը հաղորդել է, որ տարբեր կուսակցությունների տասն առաջնորդներ են ձերբակալվել, նրանք բոլորը քաղբանտարկյալ են։ Նրա խոսքով՝ լուրեր կան այն մասին, որ իշխանությունները մտադիր են անձեռնմխելիությունից զրկել իրենց գործընկեր ընդդիմադիրներին։ «Սպասում եմ, հույս ունեմ, որ հայտարարություններ կլինեն մեր միջազգային գործընկերների եւ Ռուսաստանի կողմից», — ասել է Նաիրա Զոհրաբյանը։ 17 ընդդիմադիր կուսակցությունների հանրահավաքը Երեւանում Ի՞նչ է կատարվել նախօրեին Նոյեմբերի 11-ին միացյալ ընդդիմությունը սկզբից հանրահավաք անցկացրեց վարչապետի հրաժարականի պահանջով։ Այնուհետեւ ընդդիմադիրները պահանջեցին խորհրդարանի արտահերթ նիստ գումարել։ Առաջարկվում էր քննարկել իրավիճակը երկրում եւ հնարավոր ելքերը։ Հայկական ընդդիմությունը մտադիր էր նաեւ անվստահության հայտնել վարչապետին եւ Լեռնային Ղարաբաղի շուրջ կնքված համաձայանգրի չեղարկման գործընթաց սկսել։ Խորհրդարանի նիստը չի կայացել, քանի որ իշխող «Իմ քայլը» դաշինքի պատգամավորները, որոնք խորհրդարանական մեծամասնություն են կազմում, չեն ներկայացել։ Նրանք հայտարարություն են տարածել, որում ասվում էր, որ խմբակցությունը մտադիր չէ մասնակցելու նիստին, որի նպատակը Հայաստանում ներքաղաքական իրավիճակն ապակայունացնելն է եւ առաջնագծում իրավիճակը սպառնալիքի տակ դնելը։ Խորհրդարանական մեծամասնությունը կրկին հայտարարել է, որ համաձայնագիրը ստորագրվել է, եւ դրա պայմաններն ընդունվել են, քանի որ դա Արցախի լիակատար կորստից եւ մարդկային զոհերից խուսափելու միակ ճանապարհն էր։ Իշխող դաշինքի պատգամավորներն ընդդիմադիրներին առաջարկել են ղարաբաղյան պատերազմի ավարտի մասին փաստաթղթի իրավաչափությունը քննարկելուց առաջ «ողջ հայությանն ու աշխարհին հստակ հայտարարել, որ իրենք. 1) կողմնակից են ռուսական միջնորդության չեղարկմանը, 2) կողմնակից են ռուսական խաղաղապահների դուրսբերմանը շփման գծից, 3) կողմնակից են պատերազմի շարունակմանը»: Իշխող մեծամասնությունն ընդդիմադիր քաղաքական գործիչներին առաջարկել է նաեւ «ներկայացնել առաջարկվող վերսկսվելիք պատերազմում հաղթանակի հասնելու ճանապարհային քարտեզը»։


text: «Միլան» - «Ռոմա»՝ 3:3 (տեսանյութ) | NEWS.am Sport - Ամենը՝ սպորտի մասին 01:40 +04, 27 հոկտեմբերի, 2020 «Ռոման» ու «Միլանը» գոլառատ ոչ ոքիով բաժանվեցին ֆուտբոլի Իտալիայի առաջնության 5-րդ տուրի վերջին խաղում: Միլանի «Սան Սիրո» ստադիանում տեղի ունեցած խաղում դաշտի տերերը 3 անգամ առաջ անցան հաշվի մեջ, սակայն չկարողացան պահպանել հաղթական հաշիվը՝ 3:3: Դաշտի տերերից դուբլի հեղինակ դարձավ շվեդ 39-ամյա հարձակվող Զլատան Իբրահիմովիչը, մեկ անգամ էլ աչքի ընկավ բելգիացի կիսապաշտպան Ալեքսիս Սալեմակերսը: «Ռոմայի» կազմում գոլի հեղինակ դարձան բոսնիացի ռմբարկու Էդին Ջեկոն, ֆրանսիացի կիսապաշտպան Ջորդան Վերետուն ու ալբանացի պաշտպան Մարաշ Կումբուլան: Հայաստանի հավաքականի կիսապաշտպան Հենրիխ Մխիթարյանը «Ռոմայի» կազմում անցկացրեց ամբողջ հանդիպումը: «Միլանը» 13 միավորով գլխավորում է մրցաշարային աղյուսակը, իսկ «Ռոման» 8 միավորով 9-րդն է: Հիշեցնենք, որ «Միլանի» Եվրոպայի թոփ-5 առաջնությունների (Անգլիա, Իսպանիա, Գերմանիա, Իտալիա, Ֆրանսիա) վերջին ակումբն էր, որը միավոր չէր կորցրել այս մրցաշրջանում: Զլատան Իբրահիմովիչ, 2, 77 (11մ), Ալեքսիս Սալեմակերս, 47 – Էդին Ջեկո, 14, Ջորդան Վերետու, 69 (11մ), Մարաշ Կումբուլա, 84


text: Կորոնավիրուսն ու Հայաստանի տնտեսությունը. բացասական ինչ ազդեցություններ են հնարավոր - CIVILNET Comments Off on Կորոնավիրուսն ու Հայաստանի տնտեսությունը. բացասական ինչ ազդեցություններ են հնարավոր Չինաստանում մոլեգնող կորոնավիրուսի վարակի հետեւանքով կառավարության տնտեսական բլոկը բացասական լուրջ ազդակներ Հայաստանի համար չի կանխատեսում: «Մեր տնտեսության վրա կարող է բացասական ազդեցություն ունենալ պղնձի միջազգային գների անկումը», – փետրվարի 12-ին Ազգային ժողովում հայտարարեց էկոնոմիկայի նախարար Տիգրան Խաչատրյանը, որն իր պատասխանում, համաձայն փորձագետների ու գործարարների, հաշվի չի առել Չինաստանից ներմուծումների հնարավոր դանդաղեցման ռիսկը: Համաձայն Moody's վարկանշային ընկերության մետաղների ու էներգակիրների գների դինամիկայի վերլուծության՝ կորոնավիրուսի համաճարակը կարող է ավելի մեծ վտանգ լինել համաշխարային տնտեսության համար, քան 2008-2009 թվականների գլոբալ ֆինանսա-տնտեսական ճգնաժամը: Ատոմ Մարգարյանը համամիտ է՝ Հայաստանի տնտեսության վրա առաջին բացասական ազդակը կգա պղնձի գների անկումից: «Չինաստանում պահանջարկի անկումը կհանգեցնի պղնձի գների եւ հանքանյութի վաճառքի անկման, ինչի նկատմամբ շատ զգայուն է Հայաստանը», – նշում է նա: Ատոմ Մարգարյանը չի բացառում, որ կարող են անգամ կնքված պայմանագրեր չեղարկվել կամ դրանք չկատարվեն, քանի որ Չինաստանում ֆորսմաժորային վիճակ է: «Թվային գնահատականներ դժվար է տալ: Կախված է նրանից, թե որքան կշարունակվի համաճարակի տարածումը եւ ինչ մասշտաբների այն կհասնի: Եթե հնարավոր լինի առաջիկա մի քանի շաբաթում հաղթահարել համաճարակը, ապա ազդեցությունը շատ մեծ չի լինի ո՛չ համաշխարհային տնտեսության, ո՛չ էլ Հայաստանի տնտեսության վրա: Բայց կանխատեսումները, ցավոք, լավատեսական չեն», – ասաց մեր զրուցակիցը: «Մենք աշխատում ենք Շենժեն քաղաքում մեր գործընկերների հետ: Մինչ օրս Չնաստանի հետ գործարքների դանդաղումը սպասելի էր, քանի որ ամանորյա արձակուրդ էր: Սակայն եթե առաջիկա մի քանի շաբաթվա ընթացքում չվերանան կրառված սահմանափակումները, ապա Չինաստանի հետ աշխատող հայ շատ գործարարները կարող են խնդիրներ ունենալ: Կդժվարանան այնտեղից մատակարարումները, որը կարող է խնդիրներ հարուցել Հայաստանում չինական հումքի կամ սարքավորումների հիման վրա արտադրության իրականացման համար», – ասաց Ազատ Թովմասյանը:


text: Մարդը եւ տեխնիկան. էներգետիկ կապեր | Հայկական կակաչ (Papaver Armeniacum) ← Թումանյան «Հավաքեք ու փրկեք երեխաներին» Վազգեն Սարգսյան «Էս ինչ եք անում, տղերք» → Մարդը եւ տեխնիկան. էներգետիկ կապեր Опубликовано 23 февраля, 2021 автором Նունե Ռուբիկի Մովսիսյան Ինչո՞ւ է տեխնիկան փչանում, երբ վատ ենք զգում կամ, երբ ինչ-որ մեկը փորձում է վնասել մեզ: Եվ սա սնահավատություն չէ: Իսկապես փչանում է` էլեկտրական լամպերը այրվում են, համակարգիչը, հեռուստացույցը կամ ավտոմեքենան սկսում են վատ աշխատել: Ես արդեն խոսել եմ «Պաուլիի էֆեկտի» մասին: Իսկ երեւույթը հետեւյալն է. ֆիզիկոս Պաուլիի` Նիլս Բորայի լաբորատորիա կատարած այցի ընթացքում տեղի ունեցան անսարքություններ ինչպես բարդ, այնպես էլ պարզ սարքավորումներում: Դա պայմանավորված է հետեւյալ փաստով՝ տեխնիկան ստեղծվում է մարդու կողմից եւ կրում նրա անձնական էներգիայի հետքը, ասել է թե` «էներգետիկ լիցքը»: Եվ, երբ տեխնիկան օգտագործվում է մեր կողմից, ապա էներգետիկ առումով եւ հոգեբանորեն կապվում է մեր անհատականության հետ: Ֆրանսիացի գիտնական Ռենե Պիոշը մի այսպիսի հայտնի փորձ կատարեց: Նա մի ռոբոտ ստեղծեց: Այդ ռոբոտը, ըստ ծրագրի, անկանոն կերպով պիտի շարժվեր: Եվ, ահա այդ ռոբոտի մոտ դրեցին ձվից նոր դուրս եկած ճուտիկ: Ճուտիկը սկսեց ման գալ ռոբոտի ետեւից` նրան ընդունելով մայր հավի փոխարեն: Այս երեւույթը կոչվում է «դրոշմում»: Հետո երեք օր ճուտիկին ռոբոտ մորից բաժանվեցին: Երեք օր հետո ճուտիկին կրկին սենյակ թողեցին, բայց այս անգամ տեղավորել էին թափանցիկ տարայի մեջ: Ռոբոտին կրկին միացրին, որը սկսեց առաջվա նման անկանոն շարժումներ կատարել: Եվ գիտե՞ք, ռոբոտը փորձեց ժամանակի մեծ մասն անցկացնել իր ճուտիկի կողքին: Ճուտիկը տեսնելով սիրելի ռոբոտին` ծվծվաց եւ անհանգստացավ «ակվարիումի» ներսում, որովհետեւ չէր կարող մոտենալ նրան: Ռոբոտն ինքը մոտեցավ ճուտիկին` փորձելով հնարավորինս մոտ լինել. ասես սատարում եւ մխիթարում էր նրան: Տեխնիկայի եւ մարդու միջեւ գոյություն ունի էներգետիկ կապ: Բանն այն է, որ տեխնիկան կրում է մեր հոգու եւ էներգիայի մի մասը: Նա նման է մեզ սիրող ու պաշտպանող ընտանի կենդանուն, որը հավատարմորեն ծառայում է` մեզ ուղղված հարվածները վերցնելով իր վրա: Մարդը կենդանացնում եւ հոգի է դնում այն ամենի մեջ, ինչի հետ էմոցիոնալ շփում է ունենում: Առաջանում են անտեսանելի էներգետիկ կապեր, ասենք` ձեր եւ ձեր համակարգչի կամ՝ ձեր եւ ձեր ավտոմեքենայի միջեւ... Այսպես որ, սարքավորումների հաճախակի եւ անհիմն խափանումները նախազգուշացումներ են: Նախ ձեր հավատարիմ շունը կամ գեղեցիկ ձին իրենց վրա են վերցնում ձեզ ուղղված հարվածները եւ, եթե պաշտպանիչ միջոցներ չձեռնարկեք, գալիս է ձեր հերթը: Նման դեպքերում նայեք ձեր շրջապատը, ստուգեք ձեր առողջությունը, փորձեք խաղաղվել եւ դուրս գալ ինչ-որ մեկի հետ ունեցած հակամարտությունից: Վերանորոգեք այն, ինչը հնարավոր է վերանորոգել: Իսկ այն, ինչը փչացել է վերջնական, ճիշտ կերպով, ասել է թե` երախտագիտորեն հրաժեշտ տվեք: Ոչ բոլոր ֆիզիկական գործընթացներն են ամբողջությամբ հասկանալի: Բայց կա նման երեւույթ, եւ շատերը դա գիտեն անձնական փորձից:


text: Շատ արժանավորներ կան, ովքեր կարող են գլխավորել Երեւանի ավագանու ԲՀԿ ցուցակը եւ քննարկվում են տարբեր թեկնածուների անուններ. Նաիրա Զոհրաբյան - Լուրեր Հայաստանից - Թերթ.am Վստահ կարող եմ ասել, որ շատ արժանավոր թեկնածուներ կան կուսակցությունում, ովքեր կարող են գլխավորել ցուցակը եւ արժանապատիվ թիմ կա, որ կարող է ներկայացնել Երեւանի զարգացման ճիշտ, կենսունակ, առողջացման ծրագիր: Այս մասին Tert.am-ի հետ զրույցում ասաց ԱԺ «Ծառուկյան» խմբակցության պատգամավոր Նաիրա Զոհրաբյանը` անդրադառնալով հարցին, թե ով է գլխավորելու Երեւանի ավագանու առաջիկա ընտրություններին «Բարգավաճ Հայաստան» կուսակցության համամասնական ցուցակը: Ինչ վերաբերում է հարցին, թե հնարավոր համարո՞ւմ է, որ ինքը կգլխավորի ցուցակը, Նաիրա Զոհրաբյանն ասաց, որ որեւէ բան չի բացառում, բայց քննարկվում է տարբեր թեկնածուների անուններ: «Ում կուսակցությունը կորոշի, ինքս, որպես մեր քաղաքական թիմի անդամ, պատրաստ եմ կանգնել իր կողքին, ներկայացնել Երեւանի զարգացման մեր ծրագիրը, որի շուրջ արդեն աշխատում ենք»,-ասաց նա: Հարցին, թե եթե Ձեզ առաջարկեն, դեմ կլինե՞ք, նա ասաց, որ չի պատասխանի այդ հարցին, քանի որ անձնական տեսակետ ներկայացնելը սխալ է համարում: Պատգամավորը հայտնեց, որ ընտանիքով Հունաստան մեկնելու իր ուղեգիրը հետ է վերադարձրել, քանի որ կազմակերպչական աշխատանքները սկսվել են: Նաիրա Զոհրաբյանը նշեց՝ հասկանալի չէ Երեւանի ընտրություններին ընդդիմություն- իշխանություն տարանջատումը, քանի որ բոլորի նպատակը լավ, բարեկարգ, ապրելու համար հարմարավետ Երեւան ունենալն է: «Մենք հատկապես սիրո եւ հանդուրժողականության հեղափոխությունից հետո պետք է նախանձախնդիր լինենք, որ այս ընտրությունները հանկարծ չնմանվեն մինչ այս տեղի ունեցած ընտրություններին: Ես չեմ ուզում այս ընտրությունները շատ կուսակցականացնել: Ես ցանկանում եմ, որ քաղաքական ուժերը, որ մասնակցելու են ընտրություններին, ներկայացնեն Երեւանի զարգացման իրենց ծրագիրը, եւ ոչ թե նպատակը նախորդ ընտրությունների նման լինի մրցակցին ոչնչացնելը: «Բարգավաճ Հայաստանը» առաջարկելու է, որ բոլորս միասին գնանք հանդուրժողականության, նորմալ, առողջ մթնոլորտում մրցակցության մեսիջներով»,-ասաց նա: Նաիրա Զոհրաբյանը միացավ նաեւ ԶԼՄ ներկայացուցիչների տարածած հայտարարությանը, որով իրենց մտահոգությունն են հայտնել սոցիալական ցանցերում հասարակության տարբեր խմբերի կողմից այլակարծության, իշխանության տարբեր ներկայացուցիչների գործունեության քննադատության, առհասարակ՝ ընդդիմախոսների կարծիքի դեմ ծավալվող անհանդուրժողականության մթնոլորտի վերաբերյալ։ «Նրանք ովքեր կարող են կասեցնել սոցիալական ցանցերում այս ատելությունը, ագրեսիվ գրոհը, րոպե առաջ պետք է անեն, քանի որ դա հարվածելու է արժեքային համակարգի հեղափոխությանը, որ տեղի ունեցավ մեր երկրում: Քննադատելու, տեսակետի հետ չհամաձայնվելու դեպքում սկսվում է այլանդակ, անբարո գրոհ, առաջին հարվածը այդ մարդիկ են հասցնում այն հեղափոխությանը, որը նոր Հայաստանի նոր արժեքային համակարգով զարգացող Հայաստանի կարեւորագույն ձեռքբերումն է»,-ասաց Նաիրա Զոհրաբյանը:


text: Քառյակը նիստ է հրավիրել. ՀՅԴ-ն պետք է որոշի՝ շարունակելու՞ է իր գործունեությունը քառյակի կազմում, թե՞ոչ - ԳԱԼԱ Գլխավոր/Նորություններ/Քառյակը նիստ է հրավիրել. ՀՅԴ-ն պետք է որոշի՝ շարունակելու՞ է իր գործունեությունը քառյակի կազմում, թե՞ոչ 567 Կարդալու տեւողությունը՝ մինչեւ 1 րոպե ԱԺ ՀՅԴ խմբակցությունում քիչ առաջ մեկնարկեց ԱԺ ոչ իշխանական խմբակցությունների` ԲՀԿ-ի, ՀՅԴ-ի, Ժառանգության եւ ՀԱԿ-ի ներկայացուցիչների հերթական նիստը: Նիստին ԲՀԿ-ից մասնակում է խմբակցության քարտուղար Նաիրա Զոհրաբյանը, ԱԺ պատգամավոր Վարդան Օսկանյանը, ՀԱԿ-ից ներկա են խմբակցության ղեկավար Լեւոն Զուրաբյանն ու Արամ Մանուկյանը: Ժառանգությունը ներկայացնում են Ռուբեն Հակոբյանն ու Թեւան Պողոսյանը: Իսկ «հյուրընկալող» կողմից ներկա են ՀՅԴ խմբակցության ղեկավար Արմեն Ռուստամյանը եւ Արծվիկ Մինասյանը: Նշենք, որ արձակուրդից հետո սա քառյակի առաջին նիստն է: Մեր ունեցած տեղեկություններով նիստում քննարկելու են առաջիկա համապետական հանրահավաքի հետ կապված կազմակերպչական որոշ հարցեր: Բացի դրանից, այսօր ՀՅԴ-ն պետք է վերջնական պատասխան տա՝ շարունակելու է իր գործունեությունը քառյակի կազմում, թե՞ ոչ: Ինչպես հայտնի է, խորհրդարանական այս ուժը կողմ է սահմանադրական բարեփոխումներին: Իսկ ԱԺ ՀԱԿ, ԲՀԿ եւ Ժառանգություն խմբակցությունները պատրաստվում են կազմակերպել հանրային քննարկումներ եւ հասարակությանը ներկայացնելու են, թե ինչու են դեմ եւ ինչ նպատակ է իրականում հետապնդում իշխող քաղաքական ուժը՝ իրականացնելով սահմանադրական բարեփոխումները: Այլ մանրամասներ կներկայացնենք ավելի ուշ: ՀԱԿ-ը չի միանում ՀՅԴ-ին եւ ԲՀԿ-ին եւ ՍԴ դիմելը համարում է աննպատակահարմար 28.08.2014 | 16:16 Քառյակի տարաձայնություններն ու ԱԺ պատգամավորների պայմանավորվածությունը լրագրողների մուտքը խորհրդարան խոչընդոտելու վերաբերյալ 27.08.2014 | 12:37 Քառյակի 12 կետերից որքանո՞վ են կատարվել. ԲՀԿ-ն դրական տեղաշարժ արձանագրել է, ՀԱԿ-ն ու Ժառանգությունը՝ ոչ 12.08.2014 | 18:54 Քառյակի հետագա գործունեությունը, ԲՀԿ- Քոչարյան հավանական համագործակցություն.Կարեւորի մասին՝ Ստ. Մարգարյանի հետ


text: ՊԵԿ-ի պատասխանը Աբովյանի գործարարներին - Analitik.am ՊԵԿ-ի պատասխանը Աբովյանի գործարարներին Աբովյան քաղաքում կատարված իրադարձությունների եւ տարածված տեղեկությունների վերաբերյալ ՊԵԿ-ն պարզաբանում է ներկայացրել՝ ներկայացնելով իր վարկածը: «Կոտայքի տարածքային հարկային տեսչության առջեւ հավաքված անձանց գործողությունները՝ վարկաբեկիչ մեղադրանքով, կարող են բնորոշվել միայն որպես անձնական, իսկ ավելի կոնկրետ` որոշ անձանց շահագրգռվածություն: «Հարկային տեռորի» կամ «գործ սարքելու» մասին նրանց գնահատականները ոչ այլ ինչ են, եթե ոչ սեփական մեղքը թաքցնելու համար նախահարձակ լինելու վկայություն: Տեսչություն ներխուժել ցանկացող անձանց խմբին առաջնորդող անհատ ձեռնարկատեր Ռայա Մուշեղի Ղահրամանյանը փորձել է այսպիսով խուսափել իր անօրինական գործելաոճը բացահայտած հարկային մարմնի օրինական պահանջի կատարումից: Խնդիրը հետեւյալն է. Հիմք ընդունելով մանրամեծածախ առեւտրով զբաղվող Ռայա Ղահրամանյանի ներկայացրած տվյալները` Կոտայքի տարածքային հարկային տեսչության իրականացրած հսկողական եւ վերլուծական աշխատանքների արդյունքում անհատ ձեռնարկատերը հայտնվել է ռիսկային համարվող հարկ վճարողների ցանկում: Տեսչությունը գրավոր ծանուցել է հարկ վճարողին, որպեսզի վերջինս հայտարարագրի իրական իրացման շրջանառությունները եւ վարձու աշխատողների թվաքանակը, սակայն հարկ վճարողն անպատասխան է թողել ծանուցումները: Այնուհետեւ 26.02.2013թ.-ին եւ 18.11.2013թ.-ին անհատ ձեռնարկատիրոջ մոտ իրականացվել են հսկիչ-դրամարկղային մեքենաների կիրառման ճշտության ստուգումներ, եւ 2 դեպքում էլ արձանագրվել է խախտում: «Հսկիչ-դրամարկղային մեքենաներ կիրառողների գործունեության կասեցման մասին» ՀՀ օրենքի համաձայն` անհատ ձեռնարկատիրոջ գործունեությունը պետք է կասեցվեր, սակայն հարկային տեսչության կողմից հարկ վճարողին առաջարկվել է գործունեության կասեցումը փոխարինել տուգանքի վճարմամբ` «Հսկիչ-դրամարկղային մեքենաների կիրառման մասին» ՀՀ օրենքի 11-րդ հոդվածի 5-րդ ենթակետի դրութների համաձայն: Հարկային վարչարարության շրջանակներում Կոտայքի տարածքային հարկային տեսչության աշխատակիցների կողմից իրականացված հսկողական աշխատանքների արդյունքում պարզվել է նաեւ, որ անհատ ձեռնարկատիրոջ երեք հսկիչ-դրամարկղային մեքենաները` գրանցված Աբովյան Հանրապետության 20 հասցեում, չեն գտնվում նույն տարածքում, այլ տեղադրված են տարբեր հեռավորությունների վրա գտնվող եւ առանձնացված տարբեր մուտքերով շինություններում, որից ակնհայտ է, որ հարկ վճարողը միաժամանակ երեք խանութներով չի կարող գործունեություն ծավալել` ունենալով 1 վարձու աշխատող, ինչպես հայտարարգրել էր Ռ. Ղահրամանյանը: Բացահայտումների մասին հարկային տեսչության աշխատակիցները տեղեկացրել են անհատ ձեռնարկատիրոջը եւ այդ պահին խանութներում արձանագրել 7 աշխատող: Ակնհայտ է, որ ՊԵԿ աշխատակիցների գործողություններն իրավաչափ են, բխում են օրենքի պահանջից, եւ որեւէ միտում, քան օրինականության պահպանումն է, չի կարող լինել: Հարկային մարմինը կատարում է իր աշխատանքը: Օրենքով նախատեսված պարտավորությունները չկատարելու համար հարկային մարմնի օրինական գործողություններն ընդունել չցանկացող անձանց անհիմն բողոքը չի կարող հիմք լինել, որպեսզի հարկային ծառայությունը չկատարի օրենքի պահանջը: ՊԵԿ-ը բոլոր դեպքերում անընդունելի է համարում ոչ օրինաչափ գործողությունների քողարկումը զրպարտության եւ ամբոխավարության մեթոդներով: Միաժամանակ տեղեկացնում ենք, որ նման վարվելակերպը չի բխում օրենքի պահանջներից եւ ենթակա է իրավական գնահատականի»,- ասվում է ՊԵԿ-ի հայտարարության մեջ:


text: Հայաստանի ներկա խնդիրները ոչ մի կերպ կապված չեն գործող Սահմանադրության հետ. Քոչարյան - Gisher News 08-04-2015 11:13 Հայաստանի ներկա խնդիրները ոչ մի կերպ կապված չեն գործող Սահմանադրության հետ. Քոչարյան Հայաստանի նախկին նախագահ Ռոբերտ Քոչարյանը իմաստ չի տեսնում սահմանադրական բարեփումների մեջ: Այդ մասին նա հայտարարել է հարցազրույցում: «Իմ տեսակետը չի փոխվել՝ սահմանադրական փոփոխությունների իմաստ ես չեմ տեսնում եւ վստահ եմ, որ Հայաստանի ներկա խնդիրները ոչ մի կերպ կապված չեն գործող Սահմանադրության հետ, առավել եւս՝ պետական կառավարման ձեւի հետ: Կրկնվեմ. երկիրը անհաջող կամ էլ հաջողությամբ կարելի է կառավարել ինչպես նախագահի, այնպես էլ՝ վարչապետի աշխատասենյակից: Աշխարհում կան թե նախագահական եւ թե խորհրդարանական համակարգի գործածաման ինչպես լավ, այնպես էլ վատ օրինակներ: Բայց խորհրդարանական երկրների հաջողակության պարտադիր պայմանն է կայացած կուսակցական համակարգի առկայությունը՝ ներկուսակցական արդյունավետ ժողովրդավարությամբ, ֆրակցիոնիզմով, կուսակցական ղեկավարության ու ռազմավարության նորացմանը բերող ներկուսակցական պայքարով: Ձեզ հայտնի՞ են այդպիսի կուսակցություններ Հայաստանում: Ցավոք, մեզանում նույնիսկ քաղաքական բանավեճի մակարդակը ափսոսանքի աստիճան պրիմիտիվ է: Միամտություն կլինի կարծելը, թե խորհրդարանական մոդելը ինքաբերաբար կբերի ժողովրդավարական եւ մրցակցային կուսակ-ցական միջավայրի առաջացմանը: Շատ ավելի հավանական է, որ այն կահագնացնի Հայաստանում արմատավորված ու նրա դժբախտություններից մեկը հանդիսացող հովանավորչական կառավարումը», - ասել է նա:


text: ՆԱՏՕ-Ի ՆՈՐ ՆԱԽԱՁԵՌՆՈՒԹՅՈՒՆԸ Նոյեմբերի 3-4-ը Բրյուսելում տեղի ունեցավ «Պաշտպանական քաղաքականություն եւ ռազմավարություն» թեմայով ամենամյա համաժողովը, որում Հայաստանը ներկայացնում էր ՀՀ ՊՆ պաշտպանական քաղաքականության վարչության պետի տեղակալ Արա Մեսրոպյանը: «Համաժողովը կազմակերպվել էր ՆԱՏՕ-ի միջազգային քարտուղարության պաշտպանական քաղաքականության եւ պլանավորման վարչության կողմից եւ հետապնդում էր երկու նպատակ՝ քննարկել ՆԱՏՕ-ի դերը իր գործընկեր երկրների պաշտպանական կարողությունների զարգացման գործում եւ երկրորդ՝ ներկայացնել ՆԱՏՕ-ի նոր նախաձեռնությունները ընդհանուր, դաշնակցային եւ բազմազգ գործողությունների համար»,- ասաց Ա. Մեսրոպյանը: Քննարկվել են կարողությունների ձեւավորման եւ զարգացման հեռանկարները, ներկայացվել է նոր նախաձեռնություն՝ «Խելացի պաշտպանություն» խորագրով, որի էությունը, Ա.Մեսրոպյանի խոսքով, հետեւյալն է. «Եթե ՆԱՏՕ-ի անդամ երկու երկրներ, օրինակ, տանկ են արտադրում, ապա նոր նախաձեռնության շրջանակներում յուրաքանչյուր երկիր կարտադրի սպառազինության մի տեսակ, քանի որ այդ արտադրանքը հասանելի է դաշնակից բոլոր երկրներին»: Արեւմտյան զարգացած երկրներում, ինչպես նշեց Ա. Մեսրոպյանը, ռազմավարությունը զարգանում է կարողությունների օպտիմալացման, առկա ռեսուրսների արդյունավետ օգտագործման եւ տարբեր երկրների կողմից իրականացվող ծրագրերի համախմբման` կրկնություններից խուսափելու ուղղությամբ: Համաժողովի ընթացքում ելույթ է ունեցել նաեւ Ա. Մեսրոպյանը եւ ներկայացրել Հայաստան-ՆԱՏՕ համագործակցության փորձը. «Անդրադարձա գործնական ծրագրերին, մասնավորապես՝ անհատական գործընկերության գործողությունների ծրագրի իրականացման պլանավորման եւ վերանայման գործընթացին»: Ըստ Ա. Մեսրոպյանի` համաժողովն արդյունավետ էր. «Հնարավոր է ապագայում, երբ ՆԱՏՕ-ն լիարժեք ձեւավորի « Խելացի պաշտպանության» հայեցակարգը, Հայաստանը եւս մասնակցի այդ նախաձեռնությանը, ինչը գործնականում նշանակում է, որ մեր ռազմական արդյունաբերությունը նույնպես կարող է մասնակցել արեւմտյան ռազմական տեխնիկայի ստեղծմանը»:


text: Զաքարյան. նոր կառավարությունը կօգտվի ոչ միայն կուսակցական բաղադրատոմսից - Gisher News 30-09-2016 14:24 Զաքարյան. նոր կառավարությունը կօգտվի ոչ միայն կուսակցական բաղադրատոմսից Նոր կառավարությունն ունի նորովի աշխատելու բաղադրատոմսը, այս մասին հայտարարեց ՀՀ ԱԺ արտաքին հարաբերությունների հանձնաժողովի նախագահ Արտակ Զաքարյանը՝ ուղենշելով նոր կառավարության գործունեության հիմնական առանցքը: Կառավարության ձեւավորումը դեռ չի ավարտվել, բայց նրա առջեւ ծառացած հիմնական խնդիրներն արդեն տեսանելի են, հայտարարեց Արտակ Զաքարյանը: Իսկ նոր կառավարության գործունեության առաջնահերթ խնդիրներն, ըստ բանախոսի, կառավարման օպտիմալացումը, ներքին ռեսուրսների արդյունավետ կառավարումն են ու արտաքին ֆինանսական աղբյուրներից ՀՀ տնտեսության կախվածության վերացումը: «Գնալով շատ ավելի բարդ է դառնում արտաքին վարկային եւ այլ ռեսուրսների գրավումը, որովհետեւ համաշխարհային տնտեսությունն ինքնին արդեն աճի շատ ցածր տեմպեր է գրանցում, հետեւաբար մենք պետք է կարողանանք տնտեսության կառավարման տնտեսական եւ արդյունաբերական ռեսուրսների ճիշտ կառավարում, ներքին ֆինանսական ռեսուրսների արդյունավետ եւ նպատակային ուղղորդում իրականացնել»,- ասաց Արտակ Զաքարյանը՝ հավելելով, որ սրանք լինելու են նոր կառավարության գործունեության գերխնդիրները: Իսկ նոր կառավարության կազմը, վերանշանակված ու նորանշանակ նախարարների մասնագիտական կարողություններն Արտակ Զաքարյանին թույլ են տալիս կանխատեսել, որ կառավարությունը կարճ ժամանակում կկարողանա հասնել ոչ թե շոշափելի, այլ առայժմ գոնե տեսանելի արդյունքների: «Կառավարությունը պետք է պետական կառավարումն իրականացնի ոչ միայն քաղաքական եւ կուսակցական բաղադրատոմսերով, այլ առաջին հերթին արդյունավետ կառավարման լավագույն ճանապարհն ընտրելով»,- ասաց Զաքարյանը՝ հավելելով, որ իր կարծիքով ՀՀԿ-ի կողմից կառավարության կազմի եւ կառավարման մոտեցումների նորացումը միանգամայն համապատասխանում է երկրի ներսում ու դրա շուրջը ձեւավորված իրավիճակին: Իսկ նոր կառավարությունը, պատգամավորի համոզմամբ, ոչ միայն նոր սպասելիքների մթնոլորտ է ապահովելու, այլեւ արդյունքներ: Հոկտեմբերի 3-ին կառավարության կազմն արդեն ամբողջական կլինի, նշանակված կլինեն բոլոր նախարարները: Իսկ դրանից հետո կառավարությունն ԱԺ-ին կներկայացնի իր գործունեության ծրագիրը:


text: Համադասարանցիները ծաղրում էին աղքատ լինելու համար. ո՞վ է 21 մարդու սպանած տեխասցի հրաձիգը Իրադարձային Ipress 2022-05-25 13:30:00 948 Տեխաս նահանգի Ուվալդե քաղաքի Ռոբի տարրական դպրոցում հրաձգություն իրականացրած եւ 19 երեխայի, երկու մեծահասակի կյանք խլած 18-ամյա Սալվադոր Ռամոսին համադասարանցիները ծաղրել են հագուստի, ինչպես նաեւ այն փաստի համար, որ նրա ընտանիքն աղքատ էր: Համադասարանցիներից մեկի պատմելով՝ Ռամոսը գնալով ավելի ու ավելի քիչ էր դպրոց հաճախում, ինչը պայմանավորված էր դասընկերների ծաղրով: Այս մասին գրում է Daily Mail պարբերականը։ Հայտնի է, որ ողբերգական հրաձագությունից չորս օր առաջ Ռամոսն իր ընկերոջը ինքնաձիգի ու փամփուշտների լուսանկար է ուղարկել: Ընկերոջ այն հարցին, թե ինչին է այդ ամենը պետք, Ռամոսը գրել է, որ չանհանգստանա:


text: Վերջին 2 տարում ավելի շատ զինամթերք ենք ձեռք բերել, քան ունեցել ենք 200 միլիոն վարկի շրջանակներում. Արտակ Դավթյան - ARM ՄԵԴԻԱ Վերջին 2 տարում ավելի շատ զինամթերք ենք ձեռք բերել, քան ունեցել ենք 200 միլիոն վարկի շրջանակներում. Արտակ Դավթյան ԳՇ նախկին պետ, ռազմարդյունաբերության կոմիտեի նախկին նախագահ Արտակ Դավթյանը «168 ժամ»-ի եթերում անդրադարձել է հայկական կողմի զենքերի գնումներին: Նա հայտնել է, որ այժմ շատ են մանիպուլացնում «ՍՈՒ-30»-երի գնումը. նրա խոսքով՝ այդ ինքնաթիռների գումարը միանգամից չի վճարվելու, այլ՝ մաս-մաս բավականին երկար ժամանակահատվածում: ««ՍՈՒ-30»-երի գնումը գտնում եմ շատ ճիշտ որոշում, որովհետեւ իրենք բավականին հաջող համակարգեր են եւ բավականին լայնածավալ եւ մեծ խնդիրներ կարող են լուծել: «Օսա-ԱԿ» ՀՕՊ համալիրների միջոցով այս ընթացքում խոցվել է 62 թիրախ: Իսկ դուք գիտե՞ք թե մենք քանի տարվա համար ենք դա վերցրել: Մենք, հասկանալով, որ պատերազմի վտանգ կա, մեզ պետք էին այնպիսի սպառազինություններ, որոնք կարող էինք կիրառել անմիջապես. ունեինք պատրաստի անձնակազմ, վերանորոգման, արդիականացման վերաբերյալ բազա եւ հրատապություն, որը թույլ կտար մեզ այնպիսի ժամանակ շահել, որ կարողանանք ավելի լավ միջոցներ առնել, նույն՝ «ՏՈՐ»-երը կամ «Պանցիրները», որ հիմա շատ շահարկվում են: Մենք «Պանցիրների» վերաբերյալ սկսել ենք բանակցությունները եւ այնտեղ նույնպես բավականին հարցեր կան: Այնպես չէ, որ դրանով բոլոր հարցերը լուծվում են կամ սկսվում: Իսկ «Օսա-ԱԿ»-ները մեզ պետք էին, որպեսզի այն ժամանակահատվածը, որը լինելու էր բաց, մենք փակենք, եւ դրանք ցույց տվեցին իրենց արդյունավետությունը: Իմ պաշտոնավարման ընթացքում մենք բացի պայմանագրով նախատեսված միջոցներից՝ 200 միլիոնի շրջանակներից, ձեռք ենք բերել շատ ավելի քանակությամբ զինամթերք: Խոսքը 2018-ի հունիսից մինչեւ 2020-ի հունիսը՝ իմ պաշտոնավարման ժամանակահատվածի մասին է, ավելի շատ զինամթերք ենք ձեռք բերել, քան ունեցել ենք 200 միլիոն վարկի շրջանակներում (2015 թ.): Այդ զինամթերքը մենք շարակարգեցինք ամբողջ ԶՈՒ-ում, անգամ էն վիճակում էր, որ շատ պահեստներում տեղ չկար. մենք շինություններ էինք առանձնացնում, որպեսզի լրացուցիչ զինամթերքը մենք դնենք: Դա առաջինը վերաբերում է հրետանային զինամթերքին: Բացի 200 միլիոնի պայմանագրերից ավելի շատ զենք է ներկրվել վերջին 2 տարվա ընթացքում»,- ասել է Դավթյանը:


text: Ո՞ւմ է ձեռնտու «Արեւմտահայոց երրորդ համագումարը» - Keghart Ո՞ւմ է ձեռնտու «Արեւմտահայոց երրորդ համագումարը» Մարիա Կարաթորոսեան, Ասպարէզ, 7 Դեկտեմբեր 2011 Հայ Դատի եւ Հայոց պահանջատիրութեան խնդիրներով զբաղուող հասարակական կազմակերպութիւնները վերջերս Սփիւռքում՝ յատկապէս ԱՄՆում եւ Ֆրանսիայում, աննախադէպ ակտիւութիւն (աշխուժութիւն-Խմբ.) են ցուցաբերում: Միմեանցից անկախ, յաճախ նաեւ միմեանց դէմ գործող կազմակերպութիւնները նաեւ վերամբարձ անուններ ունեն՝ «Արեւմտահայոց ազգային խորհուրդ», «Արեւմտահայոց կառավարութիւն». այժմ էլ շատ է խօսւում մոսկուայաբնակ Կարէն Միքայէլեանի նախաձեռնութեան՝ 1917 եւ 1919 թուականների համաժողովների իրաւայաջորդը հռչակած «Արեւմտահայերի երրորդ համագումարի» մասին, որը Դեկտեմբերի 10ին Փարիզի Սեւր արուարձանում համագումար կը հրաւիրի: Բայց արդեօ՞ք այս կազմակերպութիւնները նպաստում են ընդհանուր գործին, այն է՝ Հայ Դատի եւ պահանջատիրութեան հարցերին: ՀՅԴ Հայ Դատի եւ քաղաքական հարցերի գրասենեակի պատասխանատու Կիրօ Մանոյեանը նշում է, որ այդ կազմակերպութիւնները մինչեւ հիմա որեւէ արդիւնք չեն տուել, բայց, մանաւանդ վերջինը, հրապարակայնօրէն վնասելու հաւանականութիւն ունի եւ կարող է ներքին պառակտման նորանոր շերտեր աւելացնել: «Մենք սկզբունքային խնդիր ունենք սրա հետ. իրենք կարծում են, թէ Հայաստանի Հանրապետութւինը (ՀՀ-ն) ո՛չ իրաւունք ունի, ո՛չ էլ իրաւաժառանգորդն է Առաջին Հանրապետութեան: Կարծում ենք, որ Հայաստանի հանրապետութիւնը ոչ միայն իրաւաժառանգորդն է, այլեւ այդ տարածքների բուն պատասխանատուն եւ իրաւատէրը, որովհետեւ խօսքը ոչ թէ տարածքները արեւմտահայերին վերադարձնելու, այլեւ հայ-թուրքական սահմանը վերագծելուն է», մեզ հետ զրոյցում ասաց Կիրօ Մանոյեանը: «Վասպուրականի նոր սերունդ» հայրենակցական միութեան նախագահ Մարինէ Վահրադեանը նոյնպէս հրաւէր է ստացել՝ մասնակցելու Փարիզի Սեւր արուարձանում կայանալիք «Արեւմտահայերի երրորդ համագումար»ին, աւելին՝ նա նաեւ համակարգել եւ գործող հայրենակցական միութիւններին տեղեկացրել էր փարիզեան այս հաւաքի մասին եւ ընդգրկուել Հայաստանեան կազմկոմիտէում՝ հաւատալով, որ համագումարի ընթացքում պէտք է վեր հանուեն Արեւմտեան Հայաստանի ժառանգների խնդիրները: Արեւմտահայերի ժառանգների լիազօր ներկայացուցիչները Երեւանում ստեղծում են կազմկոմիտէ, որում ընդգրկւում են արմատներով արեւմտահայ պատմաբաններ, թուրքագէտներ, իրաւագէտներ: Կազմկոմիտէի ղեկավար Արկադի Տէր Թադեւոսեանի պնդմամբ, սակայն, Կարէն Միքայէլեանը ստիպուած է լինում ներկայացնել Փարիզում հնչեցնելիք յայտարարութեան տեքստը, ինչից յետոյ թէ՛ կազմկոմիտէն, թէ՛ հայրենակցական միութիւնների մեծ մասը հրաժարւում է յետագայ մասնակցութիւնից: Նրանց մասնաւորապէս զայրացնում է յայտարարութեան այն հատուածը, որտեղ նշւում է, որ ՀՀն լիազօրուած չէ ներկայացնել արեւմտահայերի շահերը: «Ներկայիս ՀՀն, համաձայն իր Սահմանադրութեան, իրաւայաջորդը չէ Առաջին Հանրապետութեան, լիազօրուած չէ աշխարհում սփռուած արեւմտահայերի շահերը ներկայացնել: Ի վիճակի չէ առնուազն տեսանելի ապագայում ստանձնելու արեւմտահայութեան ճակատագրին եւ ապագային առնչուող իւրայատուկ խնդիրների, յատկապէս պահանջատիրութեան խնդրի լուծման առաքելութեանը», Սեւրում պատրաստւում է յայտարարել Կարէն Միքայէլեանը: Մարինէ Վահրադեանը, բոլոր նրանց, ովքեր դեռեւս շարունակում են հաւատալ Կարէն Միքայէլեանին, խորհուրդ է տալիս զգուշանալ եւ լաւ ծանօթանալ նրա հրապարակելիք տեքստին: Կիրօ Մանոյեանը պնդում է՝ Կարէն Միքայէլեանի մտքում արմատացած է գաղափարը, թէ արեւելահայերը սովետահայ են, իսկ արեւմտահայերն իսկական հայերն են: «Այսօր այնպիսի վիճակ է, որ շատ էլ պարզ չէ, թէ ով է արեւելահայ, ով արեւմտահայ: Այն մարդկանց ժառանգները, ովքեր ներգաղթել են եւ, ասենք, 60 տարի ապրում են այստեղ, հիմա՝ ի՞նչ են արեւելահայ, թէ արեւմտահա՞յ», ասաց նա: Մեր հարցին, թէ արդեօ՞ք Փարիզի համագումարի մասնակիցներն իրաւունք ունեն իրենց 1917 եւ 1919 թուականների համագումարների իրաւայաջորդը համարել, Կիրօ Մանոյեանն ասաց, որ նրանք արդէն իսկ դաւաճանում են հէնց նոյն՝ Արեւելահայոց երկրորդ համագումարի մօտեցումներին ու սկզբունքներին, քանի որ այստեղ նշւում էր, որ այդ ժամանակուայ Հայաստանի Հանրապետութիւնը համայն հայութեան հայրենիքն էր, այն պէտք է ընդլայնուի եւ դառնայ միացեալ Հայաստան: «Կարծելով, որ ինչ որ դրական բան են անում, սա կարող է գործին վնասել, որովհետեւ սա նաեւ շփոթ կը ստեղծի եւ կ՛օգտագործուի օտար շրջանակների կողմից՝ մեզ իրականում զրկելով այն հիմնական իրաւունքից, յատկապէս տարածքների նկատմամբ, որ ունի Հայաստանը», ասաց Կիրօ Մանոյեանն ու յաւելեց. «Պէտք է ուշքի գան եւ այդ մտքից հետ կանգնեն: Չեմ կարծում, որ բոլոր մասնակիցներն են զգում, որ դա խաղ է: Պէտք է հետ կանգնել, քանի դեռ ուշ չէ»: Դաշնակցական գործիչը յիշեցնում է, որ այս միտքը նոր միտք չէ եւ շրջանառութեան մէջ եղել է նաեւ 20 տարի առաջ՝ Ղարաբաղեան շարժման նախօրէին: Մարինէ Վահրադեանը չի բացառում, որ այն կարող է նաեւ օտար երկրների պատուէր լինել: Նա նաեւ պնդում է, որ Կարէն Միքայէլեանը, անօրինական համաժողով է կազմակերպել Երեւանում, իսկ մամուլում կեղծ տեղեկատուութիւն է տարածել՝ հանդէս գալով համաժողովին չմասնակցած հայրենակցական միութիւնների եւ անդամների անունից: World Geostrategic Insights 16 November 2020 Jirair Tutunjian is a Canadian-Armenian Journalist and Editor. Born in Jerusalem, Tutunjian...


text: Արշալույսները կրկին խաղաղ չեն Արցախում. փորձ է արվում շեղել ինչ-որ վտանգավոր գործընթացից, որից տեղյակ են իշխանական վերին օղակներում. «Իրավունք»


text: Աստղագուշակ սեպտեմբերի 6-ի համար – Showbiz.am 06 September, 2021 9:45 Օրվա առաջին կեսին չտաքանալն ու պրովոկացիաներին չտրվելը բարդ կլինի: Հուզական դաշտն անկայուն կլինի, տրամադրությունը հաճախ կփոխվի: Շատ Խոյերի դա կխանգարի գլուխ հանել ուշադրություն պահանջող գործերից: Մտածեք, թե ով կարող է ձեզ օգնել: Կողքին անպայման կլինի մեկը, որն իր վրա կվերցնի ձեր հոգսերի մի մասը: Օրվա երկրորդ կեսը բարենպաստ կլինի: Այն հարմար է կազմակերպչական հարցերը լուծելու համար: Բոլորը կտեսնեն, որ դուք ունակ եք ոչ միայն ինքնուրույն գործել, այլեւ ղեկավարել ուրիշներին: Հավանական են դրամական մուտքեր: Վատ օր չէ: Այն հազիվ թե նշանավորվի մեծ հաղթանակներով, բայց ընդհանուր առմամբ հաջող կդասավորվի: Կարող եք ավարտել այն գործերը, որոնց արդեն մեծ ուժեր եք նվիրել: Հաճախ դա ավելի հեշտ կլինի, քան մտածում էիք: Օրը հրաշալի է աշխատանքի մասին զրուցելու համար: Այդ զրույցները կարող եք վարել ինչպես պաշտոնական, այնպես էլ՝ ոչ ֆորմալ միջավայրում: Արդյունքներից բոլոր դեպքերում գոհ կմնաք: Հնարավոր են անսպասելի հանդիպումներ հին ծանոթների հետ, կայցելեն մարդիկ, որոնց վերջին շրջանում շատ կարոտում էիք: Հյուրերը հաճախ դատարկ ձեռքով չեն գա, նվերներ կբերեն կամ կվերադարձնեն այն, ինչ ժամանակին վերցրել են ձեզանից: Օրը կարող է դժվարություններ բերել, բայց դրանք ձեր տրամադրությունը չեն փչացնի ու չեն խանգարի հասնել նպատակին: Դուք կկարողանաք հաղթահարել բոլոր խոչընդոտները: Հաճախ դրանում կօգնեն հնարամտությունն ու իրերի հանդեպ ոչ ստանդարտ հայացքը: Դուք կնկատեք հնարավորություններ, որոնց ուրիշներն ուշադրություն չեն դարձրել, այդ իսկ պատճառով փայլուն արդյունքների կհասնեք: Օրը հրաշալի է կարեւոր զրույցների համար: Կարող եք քննարկել բարդ թեմաները, հարցերը, որոնց պատճառով նախկինում տարաձայնություններ շատ են եղել: Կկարողանաք խուսափել վիրավորանքներից ու փոխադարձ դժգոհություններից: Բարենպաստ ու արդյունավետ օր է: Դուք հրաշալի գլուխ կհանեք ստանձնած բոլոր գործերից: Բայց, իհարկե, բարդ գործերը երկար ժամանակով հետաձգել պետք չէ. օրվա առաջին կեսը դրանց համար ավելի հարմար է, քան երկրորդը: Հնարավոր են անսովոր հանդիպումներ, ծանոթություններ, որոնք մասնագիտական տեսանկյունից շատ օգտակար կլինեն: Օրվա երկրորդ կեսին արժե զգույշ լինել ֆինանսական գործերում: Դուք հակված կլինեք շատ ծախսելու, գումարը դատարկ բաների վրա կվատնեք: Հավանական են հաճելի իրադարձություններ ընտանիքում, լավ նորություններ՝ կապված մտերիմներից մեկի հետ: Դուք ստանձնած բոլոր գործերին լուրջ կվերաբերվեք, եւ հենց դա էլ կօգնի հաջողության հասնել: Դուք մտածածից չեք հրաժարվի, եթե ինչ-որ բան միանգամից չստացվի, հաջողության վրա հույս չեք դնի այն ժամանակ, երբ պետք է հենվել սեփական ուժերի վրա: Հնարավոր են աշխատանքի հետաքրքիր առաջարկներ, չի բացառվում երկարաժամկետ համագործակցության սկիզբը, որը ձեր կարիերայում կարեւոր կդառնա: Կուրախացնեն մտերիմ մարդու հետ շփումները: Կարող եք լրիվ անկեղծ լինել, կիսվել գաղտնիքներով, պատմել, թե ինչ կա ձեր սրտում: Կկարողանաք գլուխ հանել անցյալի ոչ միանշանակ իրավիճակներից, հասկանալ, թե ինչ սխալներ եք արել եւ ինչպես կարելի է դրանք ուղղել: Բարենպաստ, արդյունավետ օր է: Դուք շատ բանի ունակ կլինեք, ընդ որում՝ հաջողակ լինելու վրա հույս չեք դնի, այլ կաշխատեք ձեզանից կախված ամեն ինչ անել նպատակին հասնելու համար: Ձեր համառության շնորհիվ հաջողության կհասնեք այնտեղ, որտեղ մյուսներն անհաջողության են հանդիպել: Հնարավորություն կունենաք ամրապնդել մասնագիտական դիրքերը: Որոշ Կույսեր անսպասելի կիրառում կգտնեն իրենց գիտելիքներին ու տաղանդներին: Արժե հանդիպել ընկերներին, որոնց հետ շփումներն այսօր յուրահատուկ հաճելի կլինեն: Զրույցի համար հետաքրքիր թեմաներ ու գրավիչ գործեր կգտնվեն: Հին ծանոթները հրաշալի խորհուրդներ կտան: Օրվա սկզբին տհաճ պահերից խուսափել հազիվ թե ստացվի: Այդ հատվածում սովորականից հաճախ տարաձայնություններ կառաջանան: Երբեմն չի հաջողվի պայմանավորվել նույնիսկ նրանց հետ, ում հետ նախկինում հրաշալի լեզու էիք գտնում: Բայց դրական միտումների ազդեցությունը կուժեղանա, իրավիճակն էլ ժամ առ ժամ դեպի լավը կփոխվի: Բոլոր ամենակարեւոր ու լուրջ գործերն արժե ծրագրել օրվա երկրորդ կեսի համար. հենց այդ հատվածում դրանցից հեշտությամբ գլուխ կհանեք: Հրաշալի գաղափարներ կհայտնվեն: Դրանց իրագործումը ձեր առաջ նոր հորիզոններ կբացի: Բարենպաստ օր է: Այն հրաշալի է գործնական հանդիպումների, աշխատանքի մասին բանակցությունների, համագործակցության պայմանները քննարկելու համար: Հնարավոր են անսպասելի լուրեր, որոնք կազդեն ձեր ծրագրերի վրա: Դուք պատրաստ կլինեք ռիսկի դիմել, իսկ ինտուիցիան անսխալ կհուշի, թե երբ կարելի է դա անել, իսկ երբ է պետք զգույշ լինել: Օրը հարմար է ընտանեկան միջոցառումների, ընկերների ու հին ծանոթների հետ հանդիպելու համար: Հաճելի զրույցներ շատ կլինեն. դրանք շատ կարեւոր չեն լինի, բայց կբարձրացնեն տրամադրությունը: Որոշ Կարիճների հաճելի անակնկալներ են սպասվում: Չարժե գործերը երկար ժամանակով հետաձգել: Օրվա սկիզբը շատ բարենպաստ է, եւ դրանից արժե օգտվել եւ՛ աշխատանքային, եւ՛ անձնական ծրագրերն իրագործելու համար: Աստղերը ձեր կողմից կլինեն, հաճախ պարզապես հաջողակ կլինեք: Շատ Աղեղնավորների մոտ հրաշալի կստացվի այն, ինչ նախկինում չի հաջողվել ուրիշների մոտ: Օրվա երկրորդ կեսը նույնպես բարենպաստ կլինի, բայց ավելի հանգիստ կանցնի ու հարմար կլինի հանգստանալու, մտորելու, այլ ոչ թե վճռական գործողությունների համար: Հնարավոր են հաջող գնումներ, այդ թվում՝ չծրագրված: Դուք հաճախ կընտրեք անսովոր իրեր, որոնք երկար ժամանակ կուրախացնեն: Օրը ուսման, աշխատանքի կամ բիզնեսի հետ կապված հետաքրքիր գաղափարներ, նոր ծրագրեր կբերի: Այսօր ստացված տեղեկատվությունը կօգնի ձեզ որոշակիություն մտցնել ապագայի ծրագրերում, հասկանալ, թե ինչի վրա արժե կենտրոնանալ մոտ ժամանակներս: Հազիվ թե ինչ-որ մեկը կարողանա ազդել ձեր ընտրության վրա: Դուք ավելի շատ կվստահեք սեփական առողջ բանականությանը, քան կողքից խորհուրդներին ու ճիշտ էլ կվարվեք: Հնարավոր են անսպասելի իրադարձություններ տանը, լավ նորություններ՝ կապված մտերիմներից մեկի հետ: Շատ տարաձայնություններ կկարողանաք անցյալում թողնել, մտերիմների հետ շփումներն էլ ավելի ջերմ ու ներդաշնակ կդառնան: Հաճելի անակնկալների ու լավ նորությունների օր է: Հաճախ ձեզ կուրախացնեն մարդիկ, որոնցից նման բան չէիք սպասում: Հնարավոր են նվերներ ու դրամական մուտքեր: Կարող եք նոր գործեր ստանձնել. դրանցից հրաշալի գլուխ կհանեք, եթե չշտապեք ու աշխատեք սովորել ավելի փորձառու մարդկանցից: Բարդ կլինի առօրյա գործերի վրա կենտրոնանալը; Ընտրեք զբաղմունքներ, որոնք միատոն գործողություններ, կանոններին հետեւել չեն պահանջում: Ավելի հաճելի ու հետաքրքիր կլինի ստեղծագործ գործունեությունը: Զգույշ եւ ուշադիր եղեք: Դա էլ բավարար կլինի տհաճություններից խուսափելու եւ ձեր ու ձեր մտերիմների կյանքը բարդացնող խնդիրներին չբախվելու համար: Լավ է զբաղվեք առօրյա գործերով: Նոր բան ստանձնելուց առաջ աշխատեք օբյեկտիվորեն գնահատել ձեր ուժերը, մտածեք, թե ով կարող է ձեզ օգնել: Չարժե շտապել գնումների հարցում, եթե խոսքը անհրաժեշտ իրերի մասին չէ: Վտանգ կա՝ մեծ գումար ծախսեք լրիվ անպիտան բաների վրա: Երեկոն հաճելի լուրեր ու հետաքրքիր առաջարկներ է խոստանում:


text: Օրենքի կոպիտ խախտումով Հայկ Մարությանը իր կնոջ ընկերուհուն պաշտոն է տվել – ingablog Օրենքի կոպիտ խախտումով Հայկ Մարությանը իր կնոջ ընկերուհուն պաշտոն է տվել – ingablog Իհարկե, թվում է, թե սովորական նշանակում է, չկա որեւէ լուրջ բան: Բայց իրականում, արի ու տես, Մարությանը օրենքի խախտում է թույլ տվել, քանի որ Վարդանյանը զուգահեռ Երեւանի ավագանու անդամ է ու իրավունք չունի Մարությանի ենթակայության տակ գտնվող կառույցում պաշտոն ստանալ: Նա պետք է ավագանու մանդատից հիաժարվի: «Ժողովուրդ» օրաթերթի աղբյուրները փոխանցում են, որ տեւական ժամանակ է, Մարությանը փորձում էր ամեն գնով Քրիստինե Վարդանյանին որեւէ բարձր պաշտոնում նշանակել, բայց քանի որ բարձրաձայնվել էր հարցը, որ ավագանու անդամը պետք է անկախ մնա, թեման փակվել էր, ու հիմա Մարությանը գնացել է նման քայլի: Сообщение Օրենքի կոպիտ խախտումով Հայկ Մարությանը իր կնոջ ընկերուհուն պաշտոն է տվել появились сначала на MediaNews.


text: ԵՐԵՎԱՆ, 22 օգոստոսի. /Նովոստի-Արմենիա/. Ահաբեկչության կատարման համար հետախուզման մեջ գտնվող Հնդկաստանի 2 քաղաքացու հայտնաբերվել է Հայաստանում: Ինչպես հայտնում է ՀՀ ԱԱԾ մամուլի ծառայությունը, Հայաստանի Հանրապետության ազգային անվտանգության ծառայությունը հանցավորության եւ միջազգային ահաբեկչության դեմ պայքարին ուղղված իր գործառույթների իրականացման շրջանակներում ՀՀ ոստիկանության ինտերպոլի ազգային կենտրոնական բյուրոյից ստացված տեղեկությունների հիման վրա ձեռնարկված օպերատիվ-հետախուզական միջոցառումների արդյունքում հայտնաբերել է ահաբեկչության կատարման համար հետախուզման մեջ գտնվող Հնդկաստանի 2 քաղաքացու: «Մասնավորապես, 2019թ. օգոստոսի 8-ին նշված անձինք Ստամբուլ-Երեւան չվերթով ժամանել են Երեւան: Նույն օրը՝ Ինտերպոլի միջազգային հետախուզման հայտը ստանալուց ժամեր անց, ՀՀ ԱԱԾ աշխատակիցների կողմից ձեռնարկված օպերատիվ-հետախուզական միջոցառումների արդյունքում Հնդկաստանի վերոնշյալ քաղաքացիներից մեկը հայտնաբերվել եւ բերման է ենթարկվել: Պարզվել է, որ վերջինս մի շարք ծանր հանցագործություններ (այդ թվում` ահաբեկչություն, սպանություններ) կատարելու համար մեղադրվում է Հնդկաստանի քրեական օրենսգրքի տարբեր հոդվածներով», - նշվում է տարածած հաղորդագրությունում: Նրա ուղեկիցը, ով Հնդկաստանի իրավապահ մարմինների կողմից նույնպես հետախուզվում է ահաբեկչության, սպանության եւ այլ հանցագործությունների կատարման համար, օգոստոսի 14-ին եւս հայտնաբերվել եւ բերման է ենթարկվել Բագրատաշենի սահմանային անցակետը հատելու փորձ կատարելիս: #Հայաստան #ԱԱԾ #Հնդկաստան #ահաբեկչություն Արին Բերդի փողոցի պահեստներից մեկում շինարարական նյութեր են այրվել. այրվել է շինության տանիքը՝ մոտ 1200 քմ. ՖՈՏՈ, ՎԻԴԵՈ «Բալգարկան» կոտրվել է ու հայտնվել 15–ամյա տղայի գլխում. վիճակը ծանր է. ՖՈՏՈ Ողբերգական ավտովթար Լոռիում. BMW–ն 110 մետր գլորվել է, կան զոհ ու վիրավորներ Հրապարակվել է Բեյրութի պայթյունի՝ ամենամոտ տարածությունից արված տեսանյութը. ՎԻԴԵՈ Լոռու մարզում 38-ամյա տղամարդը երկաթե ձողով հարվածել է Դարպաս գյուղում գտնվող արտադրամասի 68-ամյա պահակի գլխին. տղամարդը մահացել է. ՎԻԴԵՈ


text: Երեւանում իրար են բախվել «ԲՄՎ»–ն եւ «Պրադոն». կան վիրավորներ (ֆոտոշարք) - 29 Апреля 2012 - Avtovtar.Do.Am Главная » 2012 » Апрель » 29 » Երեւանում իրար են բախվել «ԲՄՎ»–ն եւ «Պրադոն». կան վիրավորներ (ֆոտոշարք) Երեւանում իրար են բախվել «ԲՄՎ»–ն եւ «Պրադոն». կան վիրավորներ (ֆոտոշարք) Ապրիլի 28-ին ավտովթար է տեղի ունեցել Երեւանում։ Ինչպես դեպքի վայրից հայտնում է ֆոտոլրագրող Գագիկ Շամշյանը, ժամը 19։30–ի սահմաններում Երեւանի Շիրակի փողոցում իրար են բախվել Երեւանի Նորագավիթ թաղամասի բնակիչ 25–ամյա Հրաչյա Մովսիսյանի վարած «ԲՄՎ» մակնիշի 30 US 616 համարանիշի եւ Վանաձոր քաղաքի բնակիչ 56-ամյա Ջիվան Ջավախյանի վարած «Պրադո» մակնիշի 04 ՏՕ 303 համարանիշի մեքենաները։ Վթարի հետեւանքով «ԲՄՎ»–ի վարորդն ու նրա ուղեւոր, Նորագավիթի բնակիչ 26–ամյա Ալբերտ Ազոյանը առաջին բուժօգնություն են ստացել Էրեբունի բժշկական կենտրոնում։ Վթարի վայրում քննչական աշատանքները ղեկավարում է Ոստիկանության քննչական գլխավոր վարչության Երեւանի քննչական վարչության ճանապարհատրանսպորտային հանցագործությունների քննության բաժնի քննիչ Կարեն Գրիգորյանը։ Քննիչի հանձնարարականով վարորդները տեղափոխվել են դիսպանսեր հետազոտման՝ պարզելու նրանց սթափության աստիճանը, իսկ ավտոմեքենաները՝ քննիչի հանձնարարականով տեղափոխվեցին Երեւանի Ճանապարհային ոստիկանության տուգանային հրապարակ։


text: Ինքնատիպ ու նորովի — Վիքիդարան Ինքնատիպ ու նորովի ← «Արցախն Ավարայր» Վարդան Հակոբյան, Երկեր, հատոր Ե՝ Ինքնատիպ ու նորովի Ճանապարհորդություն դեպի ապագա... Արցախով → «Երջանիկ մի պահ - երբ արեւը եւ կապույտ երկինքը, Հրավիրում են վեր իրենց մաքրությամբ,- սա Արտեմ Հարությունյանի հրավերն է, որը մեզ տանում է նրա բարձություններով հարուստ ներաշխարհը։ Աշխարհ, որն զգում ես ինչպես հոգեկան ապրումներիդ, զգացումներիդ շարժումը։ Ընկալիր աշխարհը ձգտման պահին եւ ճանաչիր ժամանակը՝ մաքուր ձայն միայնակ ջրի հոսքի, որ խուսափել է քարերից... Սուրբ է ժամանակն այս վայրում... Բանաստեղծական ինքնատիպ գույներ, ընկալումներ։ Աշխարհի յուրօրինակ վերարտադրում, որ Արտեմ Հարությունյանի՝ մեր սիրելի հայրենակցի համար պարզապես հոգու պարզում է։ Իսկ նա հոգին պարզում է ափի պես, ուր «Լույսը երգում է, դառնում թռչուն։» Քիչ է ասել տարողունակ են բանաստեղծի բառերը։ Նրանք միշտ շարժման մեջ են, անսահմանության ճանաչում են նրանք եւ խորության նշաններ։ «Նշանների երկիր» գրքի լավագույն երգերում (իսկ դրանք շատ են) բանաստեղծը կարողանում է միաձուլել լույս ճառագող թփի, ամպի եւ հոգու ներքին խլրտումների շնչառությունը։ «Դու չես տարբերի խոսքերն ու ճյուղը»։ Եվ չափազանց հետաքրքիր է նրա մտածումների մեկնումը. ...Խոսիր անձրեւը մինչեւ վերջ։ Քամին ձգվում է ջրից դեպի ձայն։ Արտեմ Հարությունյանը լավ գիտե, որ «Պատկերը կյանք չի դառնա, մինչեւ չխոսես հայացքիդ ուղղությամբ»։ Իսկ նրա հայացքը միշտ լուսավոր է, պայծառ է միաժամանակ, սուր ու թափանցիկ։ Այնպես որ, նա զգում է, տեսնում անգամ շարժումը բլրի ետեւ պահվող լուսնյակի։ Հետեւապես, ինչո՞ւ չթեքվի քարը՝ նրա խոսքը լսելու։ Տրամաբանական է նրա խոսքը եւ, որ կարեւոր է, այդ տրամաբանությունը անպայման տրամադրող է, թարմ, շատ ավելի գեղեցիկ՝ ընդհանրացումը. Բայց ես ամրանում եմ ամենաբարձր հնչյունում Ու միասնության մեջ տեսնում ամենքին... Բանաստեղծը երեւույթները դիտում է ոչ թե դրսից, այլ նրանց խորքից։ Եվ նրա ներկապնակի հարուստ գույները երբեք չեն կորցնում իրենց ձայնեղությունը։ Դրա համար էլ Արտեմի ձայնը հնչում է միանգամայն յուրովի, պատկերներն այնքա՜ն կյանքոտ են, մտածումներն ազնվագույն ու խորապես բանաստեղծական։ Ահա «Մանկության վերհուշ» բանաստեղծությունը. Խոտ, գրված մանր ձեռագրով-դաշտի էջին, Խոտ-բացված մեջտեղից, ինչպես մազափունջ, Քարեր, մինչեւ կոկորդը խոտի քնքշանքում- Էլ մի քայլիր-նայիր, Էլ մի նայիր-զգա Եվ տեսածդ հանձնիր անցյալիդ։ Քո օրը Տուն է գնում հիմա- Վերջապես, այսքան ձայներից հետո։ «Նշանների երկիրը», անկասկած, բանաստեղծական նորություն է մեր այսօրվա պոեզիայում։ Ամենից առաջ այն բացված դուռ է՝ դեպի մարդու հոգեկանի անմատչելի խորքերը։ Եվ այս առումով էլ հետաքրքիր երեւույթ է «Նշանների երկիր» գիրքը, գույների, ընկալումների, ապրումների փիլիսոփայական յուրօրինակ խտացում, ժամանակի անմիջականություն ու շունչ։ Դիպուկ է նկատել Գեւորգ Էմինը. «Այսպիսին է բանաստեղծ Արտեմ Հարությունյանը՝ ինքնատիպ, նորի շունչն ունեցող բանաստեղծ, որի բանաստեղծությունները «մաքուր ու բարձր են... երկնքի պես»։ Այո, նրա երգերը մաքուր ու բարձր են։ Եվ այդ բարձրությունները միաժամանակ ընդգծում են խոհերի ու տրամադրությունների խորությունը։ Արտեմի առաջին գիրքը գեղեցիկ հանդիպում է ընթերցողի հետ։ Այդ գրքի տողերից ճառագող լույսն արդեն բնակավայր է։ Պոետի երգերը նրա հոգու ներքին նշաններն են դարձել եւ գեղեցիկ սպասումներ են ծնում ընթերցողի մեջ՝ երկրորդ հանդիպման համար։


text: Կրեմլում չգիտեն՝ Ղարաբաղի հարցում ինչ առաջընթացի մասին է խոսել Թրամփը - Պանորամա | Հայաստանի նորություններ Քաղաքական 23:07 23/10/2020 Աշխարհում Կրեմլում դեռ չգիտեն, թե ինչ է նկատի ունեցել ԱՄՆ նախագահ Դոնալդ Թրամփը՝ նշելով Լեռնային Ղարաբաղի հարցում առաջընթացի մասին։ Ռիա նովոստիի հաղորդմամբ, ասել է ՌԴ նախագահի խոսնակ Դմիտրի Պեսկովը։ «Մենք դեռ չգիտենք»,- ասել է Պեսկովը՝ պատասխանելով հարցին, թե արդյո՞ք Կրեմլում համաձայն են նման գնահատականի հետ։ Հիշեցնենք, որ ավելի վաղ ԱՄՆ նախագահն Դ. Թրամփը հայտնել էր Լեռնային Ղարաբաղում մարտական գործողությունների դադարեցման վերաբերյալ «լավ առաջընթացի մասին»։


text: Հետաքրքրաշարժ օրացույց, հուլիսի 26 - Պատմություն - ArmenLur Պատմություն 26/07/2021 11:00 379 1994 - Ղարաբաղի, Հայաստանի եւ Ադրբեջանի զինվորական առաջնորդները վերահաստատում են «հրադադարը պահպանելու պարտավորությունը»։ Փաստաթուղթը ստորագրել են Հայաստանի ՊՆ Ս.Սարգսյանը, Ադրբեջանի ՊՆ Մ.Մամեդովը եւ Ղարաբաղի Պաշտպանության բանակի հրամանատար Ս.Բաբայանը` վերստին խոստանալով ակտիվացնել ջանքերը` 30 օրում քաղաքական կարգավորման շուրջ համաձայնության հասնելու ուղղությամբ: 1992 - Ստեփանակերտ ժամանեց Ռուսաստանի Դաշնության հատուկ հանձնարարություններով դեսպան, ադրբեջանա-ղարաբաղյան հակամարտության խաղաղ կարգավորման ռուսաստանյան միջնորդական առաքելության ղեկավար Վլադիմիր Կազիմիրովը: 1944 - ԱՄՆ նախագահ Ֆրանկլին Ռուզվելտը ԽՍՀՄ հերոս, գեներալ Սարգիս Մարտիրոսյանին շնորհեց Պատվավոր լեգեոնի կոչում՝ նրան շնորհելով «1-ին աստիճանի հրամանատարական շքանշան»՝ բարձր նվիրվածության եւ բացառիկ հմուտ ռազմական գործողություններ վարելու համար:


text: 11 օրվա ծառայած երեխային տարել են առաջնագիծ.անհետ կորած զինվորի հորեղբայր - ՓԱՍՏԻՆՖՈ | Իրավական լուրեր, իրադարձություններ, վերլուծություններ, տեսանյութեր 11 օրվա ծառայած երեխային տարել են առաջնագիծ.անհետ կորած զինվորի հորեղբայր 11/23/2020 17:21 | Ադրբեջանական ռազմական ագրեսիա-2020 Հոկտեմբերի 5-ից եղբորս երեխայից լուր չունենք, տարբեր ճանապարհներով փնտրել ենք երեխային, հինգ անգամ գնացել ենք Արցախ, մինչեւ առաջնագիծ հասել ենք, փորձել ենք բոլորի հետ զրուցել, տեղեկություններ ունենալ, բայց ոչ մի արդյունք չենք ստացել։ Փորձել ենք տարբեր բարձրաստիճան պաշտոնյաներին, թե ՊՆ նախարարին, թե փոխնախարարին, թե մյուս պատասխանատուներին պատմել մեր խնդիրները, ներկայացրել ենք ու ոչ մեկը չի փորձել օգնել։ Այս մասին «Փաստինֆո»-ի հետ զրույցում ասաց անհետ կորած զինվորներից մեկի հորեղբայրը։ Նրա խոսքով՝ մոտ 2500 երեխա կա անհետ կորած, դեռ չեն լսել, որ մի երեխա գտնվի այդ 2500 երեխայից։ Մեր զրուցակիցը պատմում է, որ իր եղբորորդին ծառայում էր Ջաբրայիլում, ընդամենը 11 օրվա ծառայող երեխային տարել են առաջնագիծ եւ հենց պատերազմական թեժ գոտում է գտնվել։ «Իրավունք չունեն 11 օրվա ծառայող զինվորին տանել առաջնագիծ։ Տարել են օգոստոսի 30-ին՝ կիրակի օրով, ոչ պաշտոնապես, չգիտեմ ինչ հավաք արեցին, ոնց արեցին ու տարան երեխաներին, երեխան գտնվում էր բժշկական զննության մեջ»,- պատմում է զինծառայողի հորեղբայրը՝ նշելով, որ հանձնաժողովը չորս անգամ որոշել է, որ եղբորորդին ծառայության համար պիտանի չի եղել, բուժզննում էր անցնում եւ պետք է հաջորդ հավաքին գնար,կոնկրետ պահանջ է դրվել՝ կամ պետք է դատվի, կամ ծառայի։


text: Կրկին սրվել են ռուս-ամերիկյան հարաբերությունները 3 հոկտեմբեր 2017, 18:30 Կրկին սրվել են ռուս-ամերիկյան՝ առանց այն էլ լարված հարաբերությունները: Ինչպես հայտնում է «DW»-ն, այս անգամ վեճը երկու երկրների արտաքին քաղաքական գերատեսչությունների միջեւ է: ՌԴ ԱԳ նախարարությունը եւ ԱՄՆ Պետդեպարտամենտը վիճում են ԱՄՆ տարածքում ռուսական դիվանագիտական անշարժ գույքի եւ ունեցվածքի ապագայի հետ կապված: Ռուսական կողմը մեղադրում է ամերիկացիներին այն բանում, որ վերջիններս խախտել են միջազգային իրավունքը եւ գրավել ռուսական դիվանագիտական անշարժ գույքն հանդիսացող օբյեկտները, մասնավորապես Սան Ֆրանցիսկոյում գտնվող ռուսական գլխավոր հյուպատոսության շենք շինությունները: Ի պատասխան, Պետդեպարտամենտն էլ հայտարարել է, որ իր աշխատակիցները պարզապես շրջայց են կատարել այն բանից հետո, երբ այդ շինություններից հեռացել են ռուս դիվանագետները: Ռուսական ԱԳ նախարարությունը հայտարարել է նաեւ, որ կիրառելու է փոխադարձության սկզբունքը եւ ինքն էլ իր տարածքում նման գործողություն է իրականացնելու ամերիկյան դիվանագիտական անշարժ գույք հանդիսացող օբյեկտների հանդեպ:


text: Մարալիկի մոտ բնակիչներ փակել են Երեւան-Գյումրի ճանապարհը. Ոստիկանական մեծ ուժեր են ժամանել (ֆոտո) – Ամսագիր.am 2018/10/04 2018/10/04 13 Շիրակի մարզում, այսօր՝ հոկտեմբերի 4-ին, արտակարգ իրավիճակ է ստեղծվել. արդեն մի քանի ժամ է՝ Երեւան-Գյումրի ավտոճանապարհի Մարալիկի վարչական տարածքում 15-ից ավելի համայնքների բնակիչներ փակել են ճանապարհը՝ պահանջելով, որպեսզի ինչ-որ մարդիկ չխոչընդոտեն համայնքապետ Արտակ Գեւորգյանի աշխատանքը: «Ճանապարհը չենք բացելու այնքան ժամանակ, մինչեւ մարզպետարանից ու կառավարությունից չժամանեն: Հակառակ դեպքում կփակենք Երեւան-Գյումրի ճանապարհը»,-նշել են նրանք:


text: Ռուսաստանը բանակցային գործընթացը փակուղի տանելու մեջ մեղադրում է Փաշինյանին — Echo.am 13 հունվարի 22:32 ԵԱՀԿ Մինսկի խմբի ռուսաստանցի համանախագահ Իգոր Պոպովը արձագանքել է Հայաստանի վարչապետ Նիկոլ Փաշինյանի՝ «44-օրյա պատերազմի ծագումը» հոդվածին։ Ուշագրավ է եւ՛ արձագանքի փաստն ինքնին, եւ՛ բովանդակությունը: Առաջին. թեեւ մինչեւ 2018-ը ո՛չ հայկական, ո՛չ ադրբեջանական կողմը չեն մերժել ղարաբաղյան հակամարտության կարգավորման ներկայացված վերջին առաջարկները, բայց նաեւ ամբողջական համաձայնության հասնել հնարավոր չի եղել, սակայն, ըստ Պոպովի՝ «ամենից կարեւորը այն է, որ բանակցությունները ընթացել են մշտապես մինչեւ 2018 թվականը, երբ Երեւանը նոր մոտեցումներ առաջ քաշեց»։ Ռուսաստանը, փաստացի, բանակցությունները փակուղի տանելու մեջ մեղադրում է Նիկոլ Փաշինյանին: Հայաստանի վարչապետը, մասնավորապես, ընդգծում էր, որ Արցախի ներգրավումը որպես հակամարտության երրորդ կողմ այլընտրանք չունի, կարգավորման որեւէ տարբերակ պետք է ընդունելի լինի Հաայստանի, Արցախի եւ Ադրբեջանի հանրությունների համար, իսկ Արցախի կարգավիճակը տեսնում էր անկախությունը: Փաստացի, Փաշինյանը փորձում էր բանակցությունները սկսել նոր կետից՝ անդադար դժգոհելով վատ ժառանգությունից: 2019-ի օգոստոսին Փաշինյանը, ըստ էության, վերջին մեխը խփեց՝ Ստեփանակերտի Վերածննդի հրապարակում հայտարարելով՝ «Արցախը Հայաստան է եւ վերջ»: Երկրորդ. պաշտոնական Մոսկվան հերքում է Նիկոլ Փաշինյանի ինչպես այս հոդվածում, այնպես էլ վերջին ամիսների նրա այն պնդումները, թե բանակցությունների սեղանին չի եղել փաստաթուղթ: Ե՛վ Փաշինյանը, եւ՛ նախկին արտգործնախարար Զոհրաբ Մնացականյանը խուսափողական էին պատասխանում հրապարակային եւ մասնավոր զրույցներում այն հարցին, թե բանակցությունների սեղանին կա արդյոք փաստաթուղթ: Պարզվում է՝ այն ոչ միայն եղել է, այլեւ ունեցել է ներկայացման հստակ ժամկետ. 2019 թ. հունիսին ԵԱՀԿ Մինսկի խմբի համանախագահները, ռուսական առաջարկների ներքո, հակամարտության կողմերին են փոխանցել փուլային կարգավորման ծրագիր: Ընդ որում, ռուսաստանցի դիվանագետը շատ հստակ ներկայացրել է կարգավորման այդ առաջարկների էությունը՝ Մադրիդյան փաստաթղթից ածանցյալ Կազանի առաջարկների խմբագրված տարբերակ. առաջին փուլում հինգ շրջանի վերադարձ Ադրբեջանին, երկրորդ փուլում, երկու շրջանի՝ Քելբաջար եւ Լաչին: Լաչինի միջանցքի լայնությունը եւ կարգավիճակը առաջարկվում էր դիտարկել միայն երկրորդ փուլում՝ հաշվի առնելով Քելբաջարի եւ Լաչինի շրջանների վերադարձն Ադրբեջանին։ Պոպովը հատուկ ընդգծում է. «Երեւանի շահերն արտացոլող առաջին փուլի մյուս տարրերի թվում էին Լեռնային Ղարաբաղի իրավունքի ճանաչումը, որը կապահովեր նրա բնակչության լիարժեք կենսագործունեության կազմակերպումը, ԵԱՀԿ նիստերին ԼՂ ներկայացուցիչների մասնակցությունը, շրջափակման վերացումը, սահմանների բացումը, ուժի չկիրառման մասին կողմերի պարտավորությունների ընդունումը եւ այլն: Ուստի պնդել, որ Ռուսաստանն առաջարկել է վերադարձնել յոթ շրջանները «հենց այնպես», մոռանալ կարգավիճակի մասին եւ հանգստանալ, չի համապատասխանում իրականությանը»։ Ռուսաստանցի համանախագահը Լեռնային Ղարաբաղի վերջնական կարգավիճակի խնդրի լուծման տարբերակների մասին ասում է, որ վերջին տարիներին բանակցային սեղանին դրված առաջարկները նախատեսում էին որպես վերջնական նպատակ, քվեարկություն: Եվ ամենակարեւորը՝ քվերակության հարցի կամ հարցերի ձեւակերպումները ոչնչով չպետք է սահմանափակվեին, իսկ քվեարկության ամեն արդյունք կողմերը պետք է հարգեին: Նիկոլ Փաշինյանը փորձում է ամեն գնով 44-օրյա պատերազմի մեղքը բարդել նախկինների վրա, ապացուցել, որ այդ պատերազմը անխուսափելի էր: Այդ նպատակին հասնելու համար նա դիմում է մանիպուլյացիաների, տարատեսակ ու կամային մեկնաբանությունների, որի ընթացքում, ի դեպ, ցույց է տալիս ղարաբաղյան կարգավորման գործընթացի մանրամասներից ու նրբություններից իր անտեղյակությունը Նիկոլ Փաշինյանը փորձում է ամեն գնով 44-օրյա պատերազմի մեղքը բարդել նախկինների վրա, ապացուցել, որ այդ պատերազմը անխուսափելի էր: Այդ նպատակին հասնելու համար նա դիմում է մանիպուլյացիաների, տարատեսակ ու կամային մեկնաբանությունների, որի ընթացքում, ի դեպ, ցույց է տալիս ղարաբաղյան կարգավորման գործընթացի մանրամասներից ու նրբություններից իր անտեղյակությունը: Սակայն ինչո՞ւ են ռուսներն արձագանքել Փաշինյանին: Ընդ որում, ուշադրություն դարձրե՛ք, Պապովը պատասխանել է ոչ թե լրագրողի հարցին, հարցազրույց է տվել, այլ արձագանքել է Ռուսաստանի ԱԳՆ կայքով: Ամբողջ խնդիրն այն է, որ Փաշինյանը իր ոչ նրբանկատ մեկնաբանություններով ու հոդվածներով հարվածում է Ռուսաստանին որպես համանախագահող եւ միջնորդ պետություն՝ միաժամանակ վնաս հասցնելով հայ-ռուսական հարաբերություններին:


text: ԴԱՇՆԱԿՑԱԿԱՆ ԲԵՄ - Ընկերնե՞ր թէ՝ եղբայրներ - «ԱԼԻՔ» Օրաթերթ You are here:Գլխաւոր էջ»Լուրեր»Գաղափարական»ԴԱՇՆԱԿՑԱԿԱՆ ԲԵՄ - Ընկերնե՞ր թէ՝ եղբայրներ Յիշո՞ւմ էք խորհրդային ժամանակների հին անեկդոտը. մի երեւանցի (թբիլիսցի, վարշաւացի, պրագացի, ռիգացի՝ կախւած այն բանից, թէ որտեղ են պատմում) տղայ մօտենում է հօրը եւ հարցնում. «Հայրի'կ, պատմութեան ուսուցիչն ասում է, որ ռուսները մեր եղբայրներն են: Իսկ ռուսաց լեզւի ուսուցիչն ասում է, որ նրանք մեր ընկերներն են: Հիմա նրանք մեր ի՞նչն են՝ եղբայրնե՞րը թէ՝ ընկերները»: Հայրը մի պահ մտածում է եւ պատասխանում. «Նրանք մեր եղբայրներն են, տղա'ս, եղբայրները, քանի որ ընկերներին կարող ենք ինքներս ընտրել»: Դուք ձեզ երբեւէ հարցրե՞լ էք, թէ Ռուսաստանում ինչու են այդքան խանդով վերաբերւում մեր փոքր եւ պաշարներով ոչ-հարուստ երկրի քաղաքական այն ուղեգծին, որը մեր որոշ պաշտօնատարներ վերամբարձօրէն կոչել են «Հայաստանի եւրոպական ընտրութիւն»: Փորձե՞նք միասին խորհել: Կովկասեան լեռնաշղթայից դէպի հիւսիս, նաեւ դէպի հարաւ առ այսօր գոյութիւն ունի պաշտօնատարների մի տեսակ՝ երբեմն բաւական բարձրաստիճան, որն իր պրոլետարական (բանւորական-աշխատաւորական) պարզութեամբ համոզւած է, որ եւրոպական ինտեգրման գործընթացը Հայաստանին անխուսափելիօրէն կը տանի դէպի հակառուսաստանեան նախագծեր կամ բլոկներ, օրինակ՝ ՆԱՏՕ, եւ Արարատ սրբազան լեռան ստորոտից հրթիռները կը նշանառեն Մայր Ռուսաստանը: Իհարկէ, դա յիմարութիւն է եւ միամտութիւն. նախ՝ Ռուսաստանին վաղուց են թիրախ դարձրել Արարատ սրբազան լեռան ստորոտից, որը նա (Ռուսաստանը) այդքան ապաշնորհ ու անհեռատես ձեւով յանձնեց Մուստաֆա Քեմալին: Եւ թուրքերի զաւթած Արեւմտեան Հայաստանից Մոսկւա հրթիռներն աւելի ուշ չեն հասնի, քան մեր հանրապետութեան տարածքից: Նոյնիսկ Վրաստանի տարածքը, որն աւելի մօտ է Մոսկւային, ինչպէս տեսնում ղք, ՆԱՏՕ-ին պղտք չեկաւ, մինչդեռ յիշէք, թէ ինչպէս էին վրացիներին այնտեղ կանչում... Երկրորդ՝ Հայաստանը պարզ, ոչ-երկիմաստ եւ բազմիցս յայտարարել է, որ մտադիր չէ Ռուսաստանի հետ դադարեցնել իր դաշնակցային յարաբերութիւնները, հեռանալ անվտանգութեան ռուսական ուղեծրից եւ երկարաժամկէտ հեռանկարում նման նպատակ չի ունենալու: Այս դէպքում նման դիրքորոշման պատճառներն անգամ կարեւոր չեն, եւ ես մտադիր չեմ դրանք վերլուծել, բայց այդ ուղեգծի ամրութիւնը ոչ մէկի կասկածը չի առաջացնում՝ ո՛չ մեր երկրում, ո՛չ էլ նրա սահմաններից դուրս, այդ թւում՝ Ռուսաստանում, քանի որ հէնց այդ ուղեգիծն է այս պահին առաւելագոյնս համապատասխանում այն խնդիրների լուծմանը, որոնք ապահովում են Հայաստանի ազգային անվտանգութեան ռազմական բաղկացուցիչը: Հայաստանից Ռուսաստանի դժգոհութեան եւս մէկ պատճառ տնտեսագէտներն են բուռն քննարկում: Խօսքն այն վնասի մասին է, որ Հարաւային Կովկասում ռուսական տնտեսական շահերին իբր կարող է հասցնել Հայաստանի ու Եւրոմիութեան միջեւ Խոր եւ համապարփակ ազատ առեւտրի գօտու մասին պայմանագիրը: Դա եւս յիմարութիւն եւ միամտութիւն է: Չէ՞ որ այն ամէնը, ինչ Ռուսաստանն ունի Հայաստանում՝ արտադրութիւն, ծառայութիւններ, ենթակառուցւածքներ, նոյնպէս դառնում է այդ պայմանագրի մի մասը եւ ազատ մուտք ստանում դէպի եւրոպական շուկաներ: Աւելին՝ ռուսական բիզնեսը կարող է առանց ներդրումային մեծ ծախսերի՝ Հայաստանը հեշտութեամբ հեղեղել համատեղ ձեռնարկութիւններով՝ պարզապէս աշխուժացնելով արդէն գոյութիւն ունեցողները, որոնց ապրանքները նոյնպէս կը ստանան այն բոլոր առաւելութիւնները, որոնք նախատեսւած են Խոր եւ համապարփակ ազատ առեւտրի գօտու մասին պայմանագրով: Ընդորում՝ ակնյայտ է, որ այդ դէպքում հայ-ռուսական յարաբերութիւնները միանգամայն այլ մակարդակ կը ստանան: Համարեա բացառապէս բարձրաստիճան ղեկավարութեան մակարդակով հաստատւած ռազմավարական գլոբալ գործընկերութիւնը, որ հասարակութիւնն ընկալում է որպէս ծանր ժառանգութիւն, որը վաղուց վերածւել է ընդամէնը կերուխումային զրոյցների եւ կենացների թեմայի, կը դառնայ իրական համագործակցութիւն՝ միջին ու փոքր բիզնեսի, որոշակի մարդկանց եւ սոցիալական խմբերի մակարդակով: Իհարկէ, ես ամենեւին մտադիր չեմ Ռուսաստանին բացատրել, թէ որոնք են նրա ազգային եւ տնտեսական շահերը, ինչով, ցաւօք, արդէն երեք հարիւր տարի է՝ զբաղւած է հայկական քաղաքական միտքը: Ես, պարզապէս, ուզում եմ հասկանալ, թէ ինչու են նրանք «ոչ» ասում այս ակնյայտ շահերին, որոնցում բացակայում են անգամ քողարկւած ռիսկերը: Գուցէ ռուսների պատմական դառը փո՞րձն է պատճառը: Քանիքանի ռուս զինւոր է զոհւել Պլեւնայի մերձակայքում՝ յանուն սլաւոն եղբայրների ազատութեան, իսկ թուրքական եաթաղանից ազատագրւած «եղբայրական» Բուլղարիան երկու համաշխարհային պատերազմներում կռւել է Ռուսաստանի դէմ՝ նրա թշնամիների կողմից: Ռումինիան նոյնպէս աւելի լաւ չի վարւել: Հնարաւոր է, որ ռուսական իշխող վերնախաւի զգուշաւորութիւնը եւ Հայաստանի ինքնուրոյնութեան որեւէ նշան կուրօրէն չընդունելը ոչ միայն տուրք է կայսերական աւանդոյթներին, նաեւ արդիւնքն այն բանի, որ Արեւելեան հարեւանութեան, ապա՝ գործընկերութեան ամբողջ եւրոպական քաղաքականութիւնը միանգամայն անհեռատեսօրէն հիմնւում էր հակառուսական ընդգծւած կողմնորոշումով պետութիւններին (Վրաստանը՝ Սահակաշւիլիի, Ուկրայինան՝ Իւշչենկոյի օրօք) Եւրոմիութեան ուղեծրում առաջնահերթօրէն ներգրաւելու վրայ: Երբ ակնյայտ դարձաւ, որ այդ երկրների կեղծ արեւմտականացումը թատերականացւած բնոյթ ունի, ներքաղաքական գործընթացները եւ արեւմտեան աջակցութեան հարցում կրած հիասթափութիւնն այդ երկրների վերնախաւերին ստիպեցին շտկումներ մտցնել արտաքին քաղաքական ուղեգծում, ինչից յետոյ Հայաստանը, որն այս բոլոր տարիներում ոչ մի կերպ չէր յաւակնում Արեւելեան գործընկերութեան քաղաքականութեան մէջ էական դերակատարման եւ անշտապ, առանց աղմուկի ու բարձրագոչ յայտարարութիւնների կէտ առ կէտ իրականացնում էր Ասոցացման պայմանագրի պահանջները, յանկարծ յայտնւեց եւրաինտեգրման գործընթացի աւանգարդում: Հասկանալի է, որ ռուսական անվստահութեան իներցիան անմիջապէս տարածւեց նաեւ Հայաստանի վրայ՝ ստւերելով առկայ փոխյարաբերութիւնների միանգամայն այլ բնոյթը: Ռուսաստանում, կարծես, այլեւս ունակ չեն հասկանալու, որ ռուսական շահերին սպառնում է ոչ թէ իր հարեւանների եւրոպական ինտեգրումն ինքնին, այլ այն, թէ ինչպէս են նրանք (հարեւանները) պատրաստւում դա օգտագործել: Ոմանց համար Եւրոպայի հետ ասոցացւած յարաբերութիւնները Ռուսաստանի քիթը տրորելու եւ իրենց մանր պատւախնդրութիւնը բաւարարելու միջոց են: Միւսների համար դա միջոց է դառնալ աւելի ուժեղ՝ միաժամանակ մնալով Ռուսաստանի ընկերն ու դաշնակիցը: Հայաստանն ընտրել է երկրորդ ճանապարհը: Սակայն, Ռուսաստանում որոշ մարդկանց, կարծես, պէտք չեն ընկերներ, այն էլ՝ ուժեղ եւ ինքնուրոյն: Այնտեղ նախընտրում են ճորտերին, ովքեր սեփական շահեր չունեն, եւ որոնց կարելի է առքուվաճառքի առարկայ դարձնել: Ռուսաստանեան քաղաքական որոշ գործիչների յարձակողական-սպառնալի կամ լկտի-վերամբարձ տոնը («հայերդ առանց մեզ ի՞նչ էք անելու» ոճով) դժւար թէ Հայաստանի քաղաքական ուղեգծի կշռադատւած վերլուծութեան կամ էլ ռուսական երկարաժամկէտ շահերի տեսանկիւնից դրա լուրջ գնահատման արդիւնքը լինի: Ըստ այդմ՝ ես մի կասկած ունեմ՝ գուցէ Ռուսաստանի քաղաքական շրջանակներին զայրացնում են այն արտայայտութիւնները, որոնցով ուղեկցում է եւրոպական ինտեգրման ամբողջ գործընթացը: Ուշադրութիւն դարձրէք, որ եւրոպական ինտեգրման զանազան փուլերի համատեքստում Հայաստանում ոչ ոք երբեւէ չի յիշատակել Ռուսաստանի հետ ռազմական դաշինքի ու համագործակցութեան թուլացման անհրաժեշտութեան մասին: Ընդհակառակը՝ «կոմպլեմենտար (լրացուցիչ) քաղաքականութեան» ժամանակներից ի վեր Ռուսաստանի առաջնայնութիւնը Հայաստանի արտաքին քաղաքականութեան մէջ ընդգծել են գրեթէ բոլոր քաղաքական պատասխանատու ուժերը: Եւրոմիութեան հետ ազատ առեւտրի հարցը, չնայած իր կարեւորութեանը, նոյնպէս առաջնահերթ չէ մեր հասարակութեան քաղաքական եւ նոյնիսկ տնտեսական օրակարգում: Նոյնը վերաբերում է հայկական օրէնսդրութիւնը եորոպականին համապատասխանեցնելուն: Այսինքն՝ անկախ այն բանից, թէ ինչ է տեղի ունեցել եւ ինչ է տեղի ունենում բանակցային գործընթացում, եւրոինտեգրմանն առնչւող հասարակական քննարկումների հիմնական թեման դուրս չի գալիս «եւրոպական արժէքներ»-ի տարատեսակ մեկնաբանութիւնների շրջանակներից՝ Հայաստանին մշակութա-գաղափարական հարազատ միջավայր վերադարձնելու ճանապարհների, ընդհանուր պատմական արմատների եւ նման այլ բաների մասին բանավէճերից: Միթէ հէնց սա՞ է զայրացնում Ռուսաստանին: Միթէ այսօրւայ Ռուսաստանն ինքն իրեն եւրոպական երկիր չի՞ ընկալում: Միթէ ռուսական մշակոյթն ամբողջութեամբ համաեւրոպական քրիստոնէական արժէքների վրայ չի՞ խարսխւած: Մենք՝ հայերս, այդ երկիրն ընկալում ենք հէնց այդպիսին: Ռուսաստանի հետ մեր դարաւոր մտերմութիւնը մենք ընկալում ենք որպէս արժէքաւոր երեւոյթ, որն ուղղակի կախում չունի շօշափելի շահերից: Այդ իդէալիզմի, ինչպէսեւ մեր գոյութեան համար մենք միշտ ստիպւած ենք եղել բարձր գին վճարել: Մեզ, ի տարբերութիւն բուլղարացիների, ռուս եղբայրները թուրքական եաթաղանից չեն փրկել, իսկ մեր տարածքները նւիրել են ուրիշներին՝ յանուն այսրոպէական շահերի (որոնք, ի դէպ, այդպէս էլ չեն ստացել): Վերջին տարիների Ռուսաստանի ամենեւին էլ ոչ դաշնակցային վարքագծի երկար ցանկը ես հիմա չեմ պատրաստւում թւարկել, այն մեր մամուլում անընդհատ արծարծւում է: Բայց, ես չեմ կարողանում հասկանալ եւ ընդունել, երբ մեզ կանգնեցնում են փակուղային՝ «կամ, կամ» ընտրութեան առջեւ: Յանուն արդարութեան՝ նշեմ, որ առաջինը բացայայտօրէն նման ոճով մեզ հետ սկսեցին խօսել ոչ թէ ռուսաստանցի, այլ եւրոպական գործընկերները: Բայց, ով էլ մեզ նման փակուղու մէջ դնի՝ եւրոպացիները թէ՝ ռուսները, մեզ համար անընդունելի է: Ես հասկանում եմ, որ Ռուսաստանի հետ ռազմավարական դաշինքը ԵՄ-ի հետ գործընկերութեան հետ համատեղելու մեր ձգտումը կարող է ինչ-որ մէկին Real Politik-ից հեռու ռոմանտիկ տեսութիւն, քաղաքական պատրանք թւալ: Բայց Հայաստանում եւ նրա շուրջ տիրող բարդագոյն իրավիճակը ոչ-սովորական լուծումներ է պահանջում: Նայէք ձեր շուրջ: Հին մոդելները Մերձաւոր Արեւելքում չեն գործում: Սառը պատերազմի ժամանակների նաւթալինահոտ, դեղնած բաղադրատոմսերը, որոնք պահպանւել են, տանում են դէպի ճահճացում: Մենք սեփական երկրում ու աշխարհում փնտրում ենք արժանավայել գոյատեւման ու զարգացման մե՛ր մոդելը: Առայժմ դժւարութեամբ է ստացւում: Հարեւանների հարցում բախտներս չի բերել: Իշխանութիւնների հարցում՝ նոյնպէս: Բայց, մենք կը գտնենք այդ մոդելը, մի՛ կասկածէք, ով էլ որ փորձի մեզ վախեցնել ու շանտաժի ենթարկել:


text: Արտաքին Գործոց Նորանշանակ Նախարար Զոհրաբ Մնացականեան՝ 8 Հարց Ու Պատասխան | Yerepouni Daily News Արտաքին Գործոց Նորանշանակ Նախարար Զոհրաբ Մնացականեան՝ 8 Հարց Ու Պատասխան Պատրաստեց՝ ԱՐԱ ԹԱԴԵՒՈՍԵԱՆ «Պարզաբանում» խորագրի հերթական թողարկումը պատմում է Հայաստանի արտաքին գործերի նորանշանակ նախարար Զոհրաբ Մնացականեանի մասին. Որտե՞ղ է աշխատել Զոհրաբ Մնացականեանը: Զոհրաբ Մնացականեանը Հայաստանի ամենափորձառու դիւանագէտներից է: ԱԳՆում նա աշխատում է 1991 թուականից: Եղել է Մեծ Բրիտանիայում ՀՀ դեսպանութեան երկրորդ, յետագայում առաջին քարտուղարը, զբաղեցրել է ԱԳՆ առաջին եւրոպական վարչութեան, Եւրոպայի վարչութեան պետի, ՀՀ նախագահի աշխատակազմի արտաքին յարաբերութիւնների վարչութեան պետի պաշտօնները: Եղել է Ժնեւի ՄԱԿ գրասենեակում եւ այլ միջազգային կազմակերպութիւններում ՀՀ մշտական ներկայացուցիչ, Շուէյցարիայի համադաշնութիւնում ՀՀ դեսպան, Եւրոպայի Խորհրդում ՀՀ մշտական ներկայացուցիչ: 2011-2014թթ. Զոհրաբ Մնացականեանը Հայաստանի արտաքին գործերի նախարարի տեղակալն էր: 2014 Ապրիլին նշանակուել էր Միաւորուած Ազգերի Կազմակերպութիւնում ՀՀ մշտական ներկայացուցիչ: Ունի արտակարգ եւ լիազօր դեսպանի դիւանագիտական աստիճան: ՄԱԿի ո՞ր կառոյցներն է ղեկավարել Զոհրաբ Մնացականեանը: 2016 թուականի Յունուարին ՄԱԿում ՀՀ մշտական ներկայացուցիչ Զոհրաբ Մնացականեանն ընտրուել էր կազմակերպութեան Զարգացման ծրագրի (ՄԱԶԾ), Բնակչութեան հիմնադրամի (ՄԱԲՀ) եւ Ծրագրերի իրականացման գրասենեակի (ՄԱԾԻԳ) Գործադիր խորհրդի նախագահ՝ մէկ տարի ժամկէտով: Ո՞րն եղել է Զոհրաբ Մնացականեանի առաջին յանձնարարութիւնը ԱԳՆում: «Երբ նախարարութիւն եկայ, ինձ որպէս քննութիւն յանձնարարուեց նամակ գրել Մեծ Բրիտանիայի հետ դիւանագիտական յարաբերութիւններ հաստատելու ցանկութեան մասին: Այդպէս, իմ առաջին աշխատանքն եղաւ ՀՀ արտգործնախարարի անունից Մեծ Բրիտանիայի արտգործնախարարին նամակի նախագծի պատրաստումը», պատմել էր Զոհրաբ Մնացականեանը 2012 թուականին «Մեդիամաքս»ին տուած հարցազրոյցում: Ինչի՞ համար 2017 Դեկտեմբերին Զոհրաբ Մնացականեանը շնորհակալագիր ստացաւ ՀՀ նախագահից: 2017թ. Դեկտեմբերի 29ին ՀՀ նախագահ Սերժ Սարգսեանը շնորհակալագրերով պարգեւատրեց Հայաստանի եւ Եւրոպական Միութեան միջեւ Համապարփակ եւ ընդլայնուած գործընկերութեան համաձայնագրի բանակցութիւնների գործընթացում ներդրում ունեցած պաշտօնեաներին: Նրանց թւում էր Զոհրաբ Մնացականեանը: Զոհրաբ Մնացականեանը Եւրոպական Միութեան հետ Հայաստանի Ասոցացման համաձայնագրի գլխաւոր բանակցողն էր: Դեռեւս 2013 թուականի Յուլիսին նա յայտարարում էր, որ Ասոցացման համաձայնագիրը նախաստորագրուելու է Նոյեմբերին Վիլնիւսում կայանալիք Արեւելեան Գործընկերութեան գագաթնաժողովում եւ լիովին ուժի մէջ կը մտնի 2017-2018թթ.: ԵԱՏՄին Հայաստանի անդամակցութիւնից յետոյ Ասոցացման համաձայնագրի կնքումը անհնարին դարձաւ, սակայն բանակցուած փաստաթուղթը դարձաւ այն հիմքը, որի վրայ կառուցուեց Համապարփակ եւ ընդլայնուած գործընկերութեան համաձայնագիրը: Ինչի՞ համար է Զոհրաբ Մնացականեանը Խաղաղութեան մրցանակ ստացել: Ամէն տարի Սեպտեմբերի 22ին՝ Խաղաղութեան միջազգային օրը, The Association for Trauma Outreach & Prevention (ATOP) եւ Meaningfulworld կազմակերպութիւնները պարգեւատրում են կազմակերպութիւններին եւ անհատներին, որոնց աշխատանքն արժանի է յատուկ ճանաչման՝ գլոբալ (համշխարհային-Խմբ.) եւ տեղական մակարդակներով խաղաղութիւն հաստատելու ջանքերի եւ մարդասիրական գործունէութեան համար: 2016 թուականի Խաղաղութեան մրցանակակիրների թւում էին ՄԱԿում ՀՀ դեսպան Զոհրաբ Մնացականեանը, սպառնալից վերաբերմունքի դէմ ուղղուած կրթական ծրագրերի մշակող Էշլի Թոբիասը եւ Խաղաղութեան միջազգային ինստիտուտը: 2015թ. Սեպտեմբերի 11ին՝ Հայաստանի Հանրապետութեան երկար տարիների յամառ դիւանագիտական ջանքերից յետոյ ՄԱԿի Գլխաւոր ասամբլէան (ժողովը-Խմբ.) բոլոր ցեղասպանութիւնները դատապարտող բանաձեւ էր ընդունել: Բանաձեւը Դեկտեմբերի 9ը սահմանում է որպէս «Ցեղասպանութեան յանցագործութեան զոհերի յիշատակի եւ այդ յանցագործութեան կանխարգելման միջազգային օր»: Ի՞նչ է ասել Զոհրաբ Մնացականեանը «խաւիարային դիւանագիտութեան» մասին: 2016 թուականի Նոյեմբերին «Միջազգային խաղաղութեան եւ անվտանգութեան պահպանումը. Ջուր, խաղաղութիւն եւ անվտանգութիւն» խորագրով ՄԱԿի Անվտանգութեան խորհրդի բաց քննարկման ժամանակ Զոհրաբ Մնացականեանն ասել էր. «Որպէս բարի կամքի դրսեւորում Լեռնային Ղարաբաղի իշխանութիւնները պարբերաբար առաջարկել են ջրի բաշխման մեխանիզմներ, որպէսզի այդ ռեսուրսներն (միջոցները-Խմբ.) աւելի արդիւնաւէտ համատեղ օգտագործուեն Ադրբեջանի հետ, որը կարող է յանգեցնել նաեւ կողմերի միջեւ վստահութեան ձեւաւորման: Սակայն, Ադրբեջանը նախընտրում է անհիմն մեղադրանքներ հնչեցնել եւ կասկածելի «վկայութիւններ»ի միջոցով ապատեղեկատուութիւն տարածել: Խաւիարային դիւանագիտութեամբ զբաղուելու փոխարէն՝ Ադրբեջանը լաւութիւն կ՛անի ինքն իրեն եւ տարածաշրջանին՝ համաձայնեցուած ձեւաչափի շրջանակում անկեղծօրէն ներգրաւուելով բանակցային խաղաղ գործընթացում»: Ի՞նչ է ասել Զոհրաբ Մնացականեանը եւրոպական արժէքների մասին: «Երբուանի՞ց եւրոպական արժէքները սկսեցին ընկալուել զուտ սեռական փոքրամասնութիւնների իրաւունքների համատեքստում: Փաստօրէն, միլիոնաւոր ֆրանսիացիներ, որոնք Փարիզում ցոյցեր են անում՝ ի պաշտպանութիւն աւանդական ընտանիքի, դո՞ւրս են եւրոպական արժեհամակարգից: Անհեթեթութիւն է, այդպէս չէ՞: Չէ որ նրանք Մոնտեսքիւի, Վոլտերի, Կամիւի, Սարտրի յետնորդներն են, եւ այս ցուցակը կարելի է երկար շարունակել», 2013 թուականին գրել էր Զոհրաբ Մնացականեանը «Մեդիամաքս»ի իր «Ընտրովի Խտրականութիւն Գոյութիւն Չունի» սիւնակում: «Եւրոպական արժէքները երեք հազարամեայ քաղաքակրթութեան արդիւնք են: Նրանց հիմքում են Արիստոտելը եւ Պլատոնը, Նարեկացին եւ Գօշը, Վերածնունդն ու Ռեֆորմացիան, Բենթամը եւ Միլը, Հեգելը եւ Ռուսօն, Քոբդենը եւ Ադամ Սմիթը, Մազինին ու Դիւնանտը, Դեստոեւսկին եւ Բուլգակովը, արդիւնաբերական յեղափոխութիւնը, ազատ առեւտուրը, ազգային ազատագրական շարժումն ու քաղաքացիական ազատութիւնները: Եւրոպան նաեւ գիտի, թէ ինչ է գաղութատիրութիւն եւ պատերազմներ, խտրականութիւն ու ցեղասպանութիւն եւ ամօթի մոխրից յառնել է դէպի ժողովրդավարութիւն, մարդու իրաւունքներ եւ հիմնարար ազատութիւններ: Սա հէնց այն է, ինչը մենք հոգեհարազատ ենք համարում մեր հասարակութեան եւ մեր երեխաների համար», գրել էր ապագայ նախարարը: Ի՞նչ է կարծում Զոհրաբ Մնացականեանը դիւանագիտական պարտութիւնների ու յաղթանակների մասին: «Դիւանագիտութիւնը ծառայութիւն է, ինչպէս պաշտպանութեան ոլորտը, որ պահանջում է խիստ կարգապահութիւն, ցանկացած նոր օտար պայմաններին ադապտացուելու (յարմարուելու-Խմբ.) կարողութիւն, պետական շահի ընկալում ու տիրապետում համապատասխան գործիքներին, որոնց միջոցով իրականացւում է պետութեան արտաքին քաղաքականութիւնը: Դիւանագիտութեան մէջ պարտուելն առաջին հերթին վերաբերում է փոխզիջման բալանսը (հաւասարակշռութիւնը-Խմբ.) խախտելուն, այլ ոչ թէ ամէն բան զիջելուն, քանզի վերջինս ուղղակի կապիտուլեացիա (անձնատուութիւն-Խմբ.) է, ինչը դիւանագիտական ոլորտից չէ: Ընդհանրապէս, դիւանագիտական պարտութիւններն ու յաղթանակներն այս մասնագիտութեան մէջ տարբեր են սպորտի կամ ռազմական ոլորտից: Մենք ներկայացնում ենք մի պետութիւն ու ժողովուրդ, որ իր քաղաքակրթական հարստութեամբ ու ներուժով, մարդկային գործօնով ու բազմաշատ տաղանդով մեզ հաղորդում է այլ ազգերի ու ժողովուրդների յարգանքը: Ինքնավստահութիւնն (բացառելով ինքնասիրահարուածութիւնն, իհարկէ) ու պարկեշտութիւնը դրանից բխող շարժիչ ուժ են մեր աշխատանքում», ասել էր Զոհրաբ Մնացականեանը 2015 թուականին «Մեդիամաքս»ի հետ զրոյցում: